text:
Kulindelwe imiphumela e-Egypt
2012-12-24 12:19
Cairo – ElaseGibhithe ngoMsombuluko lilinde imiphumela eqinisekisiwe yamavoti oMthethosisekelo omusha okubikwa ukuthi wesekwa abantu abaningi kodwa iqembu eliphikisayo lithi kube nenkohlakalo.
"Alukho usuku olubekiwe lokuphuma kwemiphumela," kusho ilungu lekhomishini yokhetho, uMohamed el-Tanobly, etshela iAFP. Abezindaba kuleli yalizwe babike ukuthi izibalo zingase ziphume ngoMsombuluko.
Iqembu iMuslim Brotherhood eliseka uMengameli uMohammed Morsi kanye nabezindaba bathi izibalo ezingaqinisekisiwe zikhombisa ukuthi u-65% wamavoti uhambisana noMthethosisekelo omusha.
Kodwa iNational Salvation Front okuyiqembu eliphikisayo lithi kube nenkohlakalo nokwephulwa kwemithetho ngakho lifuna ikhomishini iphenye ngaphambi kokuba ikhiphe imiphumela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


c: text/html

text:
Ubuholi be-ANC abukhethwa ngabezindaba - Mkhize
2012-12-10 08:30
Durban - I-African National Congress iyaziqokela yona ubuholi ngenxa yomsebenzi ewubonayo, hhayi ngoba buphuma phambili njalo ezindabeni, kusho uSihlalo weqembu KwaZulu-Natal uZweli Mkhize.
“Abaholi bethu sibaqoka ngokwemisebenzi yabo. Asibakhethi ngoba nakhu bevela njalo kwabezindaba," usho ekhuluma e-University of Zululand.
Ube esechitha umbiko weMail&Guardian ocaphuna iSekela likaNgqongqoshe wezokuVikela uThabang
Makwetla ethi amalungu e-ANC "enziwa izigqila zokuvota".
UMkhize uthe amagatsha e-ANC yiwo enza izinqumo ngalabo afuna abahole, akekho "oluswayo".
“Sibuqokile ubuholi bethu futhi asijiki kulokho," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
UDe Lille ukhulume ngokubulawa kukadadewabo
2013-02-28 10:00
Cape Town - IMeya yaseKapa uPatricia de Lille usekhulume ngokudlwengula kubulawe udadewabo ngo-1997, ngokusho kombiko ngoLwesine.
Utshele iDaily Voice ukuthi udadewabo uLaetitia Lindt wagwazwa amanxeba angu-42, washaywa ekhanda ngembazo amahlandla angu-11 ngoJuni 16 wangawo lowo nyaka.
Washiywa khona lapho, isidumbu sakhe satholakala ngakusasa ekuseni ngumlimi wasendaweni.
UCharl Robertson kanye noRicardo Solomons baboshwa, batholwa benecala kanti bagwetshwa iminyaka engu-30 bebhadla ejele.
USolomons usanda kudedelwa ejele ngemuva kokuqeda ingxenye yesigwebo sakhe.
Ukubulawa nokudlwengulwa kuka-Anene Booysen ngasekuqaleni kwenyanga, kulethe ubuhlungu obufanayo.
UDe Lille uthe namanje usazama ukwedlulisa okwenzeka kudadewabo.
"Udlame olubhekiswe kwabesifazane nezingane akusiyona into entsha. Kuyinto umuntu okumele alwisane nayo," usho kanje etshela iphephandaba.
- Landela
IzindabaNews24 kuTwitter
- SAPA


text:
Bagxeka ezokuphepha kwaZumaComment on this story
SIMPHIWE NDWANDWE
noCELANI SIKHAKHANE
ICOSATU izwakalise ukukhathazeka ngokusetshenziswa kwemali efinyelela ku-R206 million ukuze kuqiniswe ezokuphepha emzini kaMengameli Jacob Zuma oseNkandla.
Lokhu iCosatu ithe kufana nokukhombisa ukungabi nazwelo enhluphekweni yabasebenzi, abanhlwempu nabangenamakhaya. UNgqongqoshe wezemiSebenzi yoMphakathi, uMnuz Thulas Nxesi, wethule umbiko wophenyo ngempelasonto lapho ebechaza ngalokho okutholwe uphenyo obelenziwa nguMnyango wakhe mayelana nodaba lwaseNkandla.
UNxesi uthe uMbuso ukhiphe imali elinganiselwa ku-R70 million ukuze kuqiniswe ezokuphepha kwaZuma njengoba kwenzeka komengameli bamazwe omhlaba.
ICosatu ithe iyakuzwa ukuthi akukho okutholakele okukhombisa ukuthi umuzi kaZuma wakhiwa ngemali yabakhokhi bentela.
Esitatimendeni esikhishwe ngoyikhulumelayo, uMnuz Patrick Craven, kuthiwe yize kwesekwa ukuqiniswa kwezokuphepha emzini kamengameli kodwa imali esetshenzisiwe iqeda amandla.
ICosatu ithe ngeke nanini yeseke ukuthi kusetshenziswe imali engaka kumuntu oyedwa ekubeni elakuleli lisagubuzelwe yizinkinga eziningi kangaka zenhlupheko namaholo aphansi abasebenzi nokungabi bikho kwezindlu ezaneleyo zabantu abangondingasithebeni.
“Labo abathintekayo ekutheni kusetshenziswe imali engaka kumele bathathelwe izinyathelo kungakhathaleki ukuthi ngabaholi bezombusazwe abanegama. Inkulu kakhulu imali esetshenzisiwe, kumele kube khona ababoshwayo,” kusho uCraven esitatimendeni.
Ekhuluma nesiteshi somsakazo iSA FM ngoMsombuluko uNxesi uthe nakuba zingekho izinkomba zokuthi kukhona okungahambanga kahle ngemali esetshenzisiwe kodwa kukhona okusazophenywa ukuthi bayithola kanjani imisebenzi yokuthuthukisa umuzi kaZuma.
Ugcizelele ukuthi elakuleli ngeke lizibeke phansi uma kumele liqinise ukuphepha kukaMengameli.
Umbiko mayelana nalolu phenyo awukhishwanga emphakathini kanti uNxesi uthe ngeke uze ukhishwe ngoba konke okuthinta ezokuphepha kukaMengameli kumele kube yimfihlo. Lokhu kugunyazwa ngumthetho obhekele ukuphepha komengameli kuleli.
Esikhalweni esiqubuke emaqenjini aphikasayo sokuthi uhulumeni ubhace ngomthetho wobandlululo ukuze ugubuzele okungahambanga kahle ngokulungiswa komuzi kaZuma, uNxesi uthe uma kusekhona lo mthetho akukho abangakwenza kodwa kumele kulandelwe wona.
n Khonamanjalo, iCosatu KwaZulu-Natal, ikhwele yadilika kwi-NFP iyisola ngokudala uthuthuva noqhekeko esivumelwaneni somfelandawonye ne-ANC kulesi sifundazwe.
ICosatu ikusho lokhu esitatimendeni ebesichaza ngezinye zezinto ebezidingidwa emhlanganweni wayo wesigungu esiphezulu sesifundazwe.
UMnuz Zet Luzipo, onguNobhala weCosatu eKZN, uthe abeneme neze ngokuziphatha kwe-NFP kulobu budlelwano enabo noKhongolose.
“Lokhu okwenziwa i-NFP kokubukela phansi isivumelwano enaso ne-ANC kukhomba ukuthi i-NFP ingumdayisi futhi kuningi okudingeka kwenziwe,” kusho uLuzipo.
Ukusho lokhu ngemuva kokuthi uNgqongqoshe wezokuBusa nokuBambisana esifundazweni uNksz Nomusa Dube ethathe isinqumo sokuwuhlakaza umasipala waseMbabazane wawuphuca amandla .
Lokhu ukwenze ngemuva kokukhala kwe-ANC ngokuthi ifuna angenelele awuthathe lo masipala ubengaphansi kukahulumeni wesifundazwe ngoba kuningi okungahambi kahle kuwo.
Lo masipala ubusuphethwe i-NFP ngemuva kokuthi yakhipha iMeya ye-ANC noSomlomo ngevoti lokungabethembi ilekelelwa yi-IFP ne-DA.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UZuma akaqondise ungqongqoshe - Madonsela
2012-11-26 16:43
Johannesburg – UMengameli uJacob Zuma kumele acabange ngokujezisa uNgqongqoshe woMnyango wezamaHlathi nezoLimo uTina Joemat-Pettersson, ngokwephula kwakhe umthetho obekelwe izikhulu, kusho uMvikeli woomPhakathi uThuli Madonsela ngoMsombuluko
UMadonsela uthi umqondisi obambile eMnyangweni kumele aqinisekise ukuthi iyabuya imali engu-R150 000, eyasetshenziswa nguJoemat-Pettersson, egibelisa abantwana bakhe besuka eSweden beza kuleli.
Konke lokhu kwenzeka ngonyaka ka-2010 ngoJanuwari, ungqongqoshe wahambela eSweden ngokomsebenzi, ezosale esevakasha nomndeni wakhe.
Nokho kwaphoqeka ukuthi asheshe abuye ngesikhathi edingakala eHhovisa lika Mengameli.
“Imali yakhe yokugibela kanjalo neyokugibeza abantwana bakhe yakhokhwa nguMbuso. Lokhu kungukwephula umthetho ngaphansi kwesigaba-3.4 kuChapter 6 weMinisterial Handbook,” kusho umbiko kaMadonsela.
UMvikeli woMphakathi uphinde waphenya ngokuthi ngabe ungqongqoshe wasebenzisa imali yoMbuso yini ngesikhathi ehlala emahhotela aphezulu, ngesikhathi esalindele ukufakwa endlwini yakhe kahulumeni eKapa nasePitoli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uzimakethela yena uqobo umculo wakhe wokholoComment on this story
NONHLANHLA MKHABELA
EMUVA kwenqwaba yezethembiso ezingafezwa ayezithola ezinkampanini zomculo, u-Europa Ngubane, usevele wazinikela ekuzimaketheleni umculo wakhe wokholo yena mathupha.
Ukusebenza umsebenzi wokubamba izingcingo eKearsney College akumvimbanga ukuba aphokophelele ukulandela iphupho lakhe lokuba ngumculi njengoba esekhiphe i-albhamu yowokholo ethi Bamb’isandla Sami.
Uthe uhlanganise le albhamu ezikhokhela yena izindleko elekelelwa nguNkk Ruth Mlotshwa owazithandela umsebenzi awenzayo.
U-Europa (46), osehlanganise iqembu kusona lesi sikole, uthe kudala lavela ithalente lakhe kwezomculo esenza ibanga lesishiyagalombili ePhezulu High, eHammarsdale, lapho aqala khona ukubhala izingoma.
“Abantu engangifunda nabo babengibiza uDiana Ross ngendlela engangikwazi ukuhlanganisa ngayo ingoma izwakale,” kuchaza u-Europa.
Usaqhubeke ngalolo nyawo njengoba zonke izingoma ezikule albhamu uzibhalele ngokwakhe kepha uthi okuhlukile ngukuthi lezi sekungezokholo.
I-albhamu yakhe ephume ngoMashi nonyaka iqukethe izigqi ezahlukahlukene, okubalwa nesikamaskandi. Lokhu kwenziwa wukuthi unabaculi abaningi ababhekile abamgqugquzelayo.
Uzidayisela yena qobo iCD. Abalandeli bakhe bamshayela ucingo bese befaka i-oda, uma isikhona uyabahambisela noma abaposele labo abahlala kude. Lo mculi, ozifelayo ngesihlabani somculo wokholo saphesheya, uShirley Caesar, uthe okuyikona okwamsusa phansi kwamenza walandela iphupho lakhe ngukwamukela uJesu.
“Emuva kokwamukela uJesu ngaqala ukuqondisisa ithalente lami nokuthi kumele ngenzeni ngalo. Ngomculo wami ngidlulisa umlayezo wokuthi uJesu uyimpendulo kuzona zonke izimo ongahle ubhekane nazo,” kusho u-Europa.
Uthe abantu abamgqugquzela ukuba angatheneki amandla ngezingqinamba ahlangabezana nazo nguyise, uMfundisi Meshack Ngubane, nodadewabo omncane, uMpume, naye onguMfundisi.
Isifiso esikhulu sika-Europa wukuthola inkampani azoqopha kuyo ngoba ethi lokhu kuzomsiza ekudlondlobaliseni umculo wakhe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ubesenkantolo eBredasdorp uXingwana
2013-02-12 12:03
Cape Town - UNgqongqoshe wezabesiFazane iziNgane nabaphila nokuKhubazeka uLulu Xingwana, ngoLwesibili uhambele eNkantolo yeMantshi yaseBredasdorp, lapho kuvelea khona abasolwa ababili kwelokudlwengulwa babulawa kuka-Anene Booysen.
"Ungqongqoshe uphindelele amazwi akhe ecela ukuba labo ababenesandla ekubulaleni ngesihluku kuzomele banikwe isigwebo esinzima," kusho isikhulumi sakhe uCornelius Monama esitatimdendeni.
UXingwana umemele umphakathi ukuba usize ekulwisaneni nokuhlukunyezwa kwabesifazane nezingane.
UBooysen, 17, watholwa edlwenguliwe washiywa endaweni yesakhiwo eBredasdorp ngoFebruwari 2, amathumbu ekhishelwe ngaphandle waqhunyiswa okwenkukhu.
Washonela esibhedlela ngenxa yokulimala kakhulu.
Kwaboshwa abesilisa abathathu besolwa ngokuthinteka kulesi sehlakalo, oyedwa wadedelwa ngenxa yokungatholakali kobufakathi obumhlanganisa naleli cala.
"Silapha ukuzosho ukuthi kumele kuphele ukuhlaselwa kwabesifazane nokubonakala kuyinsakavukela ezweni lethu muva nje," esho ngemuva kokuhlehliswa kwaleli cala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-Volvo C70 islahla esenela noma ngubaniComment on this story
INGQOMONDO yomdondoshiya wendoda esukile akumele ikhathazeke ngokuthi izoba nenkinga uma ingena kwi-Volvo C70 (islahlamatende) ngenxa yokuthi isikhala phakathi kwekhanda nokhakhayi le moto sanele ngendlela yokuthi angeke nangengozi uze uzithole usushayisa ophahleni lwemoto uma kuba nenkinga.
Isikhala nje esikhona phakathi kwekhanda nokhakhayi siyagculisa. Phela imakwabo le ingakubukisa ngabantu uma uzoyizela ngobuso ngoba indawo kakhiye ingakwesokunxele, okuyinto engajwayelekile kuleli.
Kumele uthi ukusiqinisa isandla ukuze ishaye ukhiye idume.
Uma ungaphakathi uphephe ngokwanele kule C70 ngoba iphuma nama airbag ezinhlangothini, kumshayeli nephasenja, akulula nokuthi uma nishayisa ngasohlangothini nilimale.
Ezinye izinto enazo iSide Impact Protection System ehambisana nama airbag. Kukhona nenye i-airbag eqhamuka okhakhayini evikela amakhanda iRoll Over Protection System, Anti Brake System, Electronic Brakeforce Distribution, Electronic Brake Assist, Dynamic Stability neTraction Control.
Noma usungene ngaphakathi wanethezeka, kodwa angeke nje uvele ufake kalula igiya noma ngabe iwuhlobo lwe-automatic.
Kudingeka ukuthi uciphize inkinobho ekulo igiya ukuze lihlehle kalula. Lokhu kwenzelwa ukuqinisa ezokuphepha nokuthi abafana bangayithathi kalula.
Sebeyongixolela kwa-Volvo, cha yinhle impela ngaphandle kodwa ngaphakathi ohlangothini lomshayeli ibahlulile.
Mhlawumbe kungenzeka ukuthi yimina ongazazi izinto njengoba ngiziphumela eStonehill, kodwa baningi abavumelana nami. Lolu gabagaba lwesikhala esishiywe ngemuva ngakwesokunxele lapho kukhona umsakazo ngempela esani.
Engikuqaphelile ukuthi nakuba kuyi “slahla”, kodwa isikhala sanele ukuhlala abantu ababili ngokukhululeka. Itholakala ngemibala eyisishiyagalombili ehlukene, nosayizi abahlukene bamasondo namarimu akhona kusukela ku 17 kuya ku 18 inch.
Noma ifakelana amehlo, kodwa ngikuqaphelile ukuthi yinhle kakhulu uma ivuliwe ngoba ukwazi ukubona kahle ingaphandle nengaphakathi layo.
Kuthatha imizuzwana engu 20 ukuvula nokuvala ukhakhayi lwayo olunqamuke kathathu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
‘UMotlanthe akasuke esikhundleni’Comment on this story
SIMPHIWE NGUBANE
UMFELANDAWONYE owakhiwe yi-Cosatu, SACP ne-ANC KwaZulu-Natal ufuna ashenxe esikhundleni sokuba yiPhini likaMengameli kuKhongolose uMnuz Kgalema Motlanthe ngemuva kwengqungquthela ezobe iseMangaung ngenyanga ezayo.
Lokhu kuvele emhlanganweni wabakhulumela abasebenzi kuCosatu obuyizolo eThekwini. Amakhulu abalandeli beCosatu obekukhona kubo noMengameli wabo, uMnuz Sdumo Dlamini, aphendule lo mhlangano inkundla yokuqinisa umkhankaso kaMengameli Jacob Zuma ukuthi aphathe ihlandla lesibili kwagxekwa nalabo abangamfuni.
Umfelandawonye usola uMotlanthe ngokuthula kakhulu ngisho izinto zonakala. Kwenziwa isibonelo ngesibhicongo saseMarikana sokubulawa kwabavukuzi ngamaphoyisa okuthiwa wazithulela nokwaze kwadingeka uZuma ukuthi abuye eMozambique ezobhekana nesimo.
Abangamfuni uZuma basolwa yilo mfelandawonye ngokuhlangana kwabo namaqembu aphikisayo ePhalamende ngenhloso yokumchitha esikhundleni sakhe.
UMotlanthe ugxekelwe ukuthula kwakhe ngesikhathi kushushiswa uJulius Malema owagcina esexoshiwe kodwa ekugcineni wancamela ukutshela abezindaba ukuthi i-ANC yenze iphutha ngokumxosha.
Yize kunje kuvele nokuthi kukhona abantu abasabudinga ubuhlakani nobuchule bukaMotlanthe ku-ANC inqobo nje uma engekho ebuholini obuphezulu kuKhongolose.
Ilungu le-Provincial Executive Committee ku-ANC esifundazweni, uMnuz Senzo Mkhize, uthe yize bengenayo inkinga ngoMotlanthe kodwa inkinga yakhe wukuthula kakhulu nalapho kumele akhombise khona ubuholi bakhe.
“Asinankinga noMotlanthe futhi ungumholi okhaliphile kodwa uthula kakhulu. Asibafuni abaholi abathulayo ebuholini obuphezulu ku-ANC uma sekudlule iMangaung,” kusho uMkhize ethi lo mbutho usenkingeni ngenxa yabantu abajoyina i-ANC ngenhloso yokuzicebisa bona.
Uthe ngeke bakumela ukuholwa ngabantu abathulayo.
UDlamini uthe bebengamdingi uMotlanthe njengephini likamengameli yingakho baze baya kokhuluma naye. Ukhwele wadilika kuMalema nabangani bakhe ebabiza ngemidlwembe engahloniphi ethuka abantu abadala. Uthe uMalema eseyingane wayeka ukuya esikoleni ayofunda wagijimela umngcwabo kaChris Hani.
USihlalo we-Cosatu e-KZN, uBeauty Zibula, uthe uMotlanthe wenza izinto kwabona abangaziqondi. Umsole ngokuthula kwakhe kakhulu ngisho konakala izinto eqenjini elibusayo nokuphikisana nesinqumo sokuxoshwa kukaMalema.
“Sineme ngobuholi bukaZuma noMantashe, abanye abayokhethwa engqungqutheleni kumele basebenze nabo ngendlela efanele. Inkinga esibhekene nawo kulezi zinsuku u(NKK) Helen Zille osuka eCape Town ebalekela izinkinga zabasebenzi emapulazini ancamele ukuyongena izinto ezingahlangene naye ukuhlola umuzi kamengameli eNkandla,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Udidekile umndeni ‘wowazibulala’Comment on this story
MLUNGISI GUMDE noNQOBIZIZWE ZWANE
UDIDEKILE umndeni womfundi waseMangosuthu University of Technology (MUT) okusolakala ukuthi uzibulele ngokuziphonsa efulethini endaweni ehlala abafundi njengoba inkampani yomshwalense okumele imngcwabe ishaya amakhala ukukhipha imali kulandela ukuvela kwezinsolo zokuthi uzibulele.
UNksz Nonjabulo Mazibuko ongudadewabo kanina kaNksz Mpume Mazibuko obefunda eMUT uthe abazi ukuthi bazomfihla kanjani umufi njengoba inkampani yomshwalense (eligodliwe igama layo) ithi kusamele yenze uphenyo ngaphambi kokuthi ikhiphe imali yokumgcwaba.
“Le nkampani ithi kuzomele siyilinde izinsuku ezingu-21 isenza uphenyo lwayo. Asikwazi ukuhlala nomuntu oshone ngeledlule isikhathi eside kangaka singamfihlile,” usho kanje.
UNksz Mazibuko uthe abakakholwa wukuthi uMpume uzibulele ngoba ubengakaze ababikele lutho ukuthi kukhona okungamphethe kahle empilweni.
Uthe nabo bewumndeni abazi ukuthi ushone kanjani, bathi nguMdali kuphela owaziyo.
“Ngisho kwalona lelo soka lakhe obekuthiwa belimhlupha ubengakaze asibikele lutho ngalo, sisithuse kakhulu lesi sigameko siwumndeni,” usho kanje.
Uthe wacishe wamelwa yinhliziyo ezwa izindaba zokuthi uMpume akasekho emhlabeni ezwa ngezihlobo ezifunde kwimithombo yabezindaba.
“Kucishe konakala izinto eziningi lapha emndenini ngoba kunesinye isihlobo salapha ekhaya ebesisesibhedlela kumele sihlinzwe sezwa izindaba zokuthi uMpume akasekho,” usho kanje.
Umndeni kamufi ukhwele wadilika kwabezindaba ngokubhala lolu daba.
“Isihlukumezile indlela abezindaba abalusingathe ngayo udaba lokushona kukaMpume bavele babhala inzwabethi bangazihlupha ngokusithinta thina,” usho kanje.
UNksz Mazibuko uthe ukube abakholwa ngabe bayalixosha ithimba leSolezwe ebelibavakashele izolo.
“Sifisa sengathi singavalwa isahluko sikaMpume, kungalokhu kukhulunywa ngaye,” usho kanje.
Udaba lokushona kukaMpume lusabalale okomlilo wequbula kwiFacebook ngaphambi kokuthi umndeni wakhe ubikelwe.
UMpume obehlala eFour Seasons akucaci ukuthi uzofihlwa nini njengoba kusaqhubeka uphenyo ngokushona kwakhe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akaze ngilale noKhune - Samkelo
2013-01-28 10:03
Johannesburg - Kuthiwa icala ngumphikwa, kanti omunye ukhomba omunye esweni omunye uvikela iso lakhe.
Isingqazu somlingisikazi uSamkelo Ndlovu, 22, odlala indawo kaLira Khumalo kuMzansi Magic ku-Inkaba ubhodla umlilo kulandela amahlebezi athi nguye ochithe umuzi kaMinenhle Minnie Dlamini, 22.
Kusabalale imibiko ethi uSamkelo, ozokhumbuleka ngesikhathi edlala indawo kaLulu kuGenerations, ube nobudlelwano bezocansi nonozinti weKaizer Chiefs neBafana Bafana
u-Itumeleng “Itu” Khune, 25.
Iphephabhuku iDrum
, lisanda kubika ngokugqashuka kwegoda phakathi kuka-Itu noMinnie, labika lathi baningi abanye osaziwayo kanjalo namantombazane asezikhungweni zemfundo ephakeme, abandakanywa noKhune.
Umthombo weDrum uthi uMinnie ubesekhathele izindlela zikaKhune zenkohlakalo.
Kuthiwa uke wamataniswa nanomngani kaMinnie uBoitumelo “Boity” Thulo, naye ongumethuli wezinhlelo kumabonakude.
USamkelo uthi kungamanga akuhlaza ukuthi wake wazitika ngocansi noKhune futhi kuyamcasula ukuthi abizwe ngedungamuzi.
"Ngaqala ukubona uKhune mhlazana ehamba nomngani wami uSiphiwe Tshabalala, saxoxa nje into engatheni. Akukho futhi okudlula lokho," kuziphendulela uSamkelo.
"OkukaMinenhle kona, cha angimazi. Ngimgcina kumabonakude, kodwa ngiyamhlonipha emsebenzini wakhe."
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
Kuvundululwe izikhali ePitoli
2011-10-11 08:01
Johannesburg - Amaphoyisa aseGauteng avundulule isizinda sezikhali emzini oseWierdaburg, entshonalanga nePitoli, kusho isikhulu ngoLwesibili.
Amaphoyisa alunywe indlebe ngezikhali ezisemzini okuViking Street ngoMsombuluko ntambama, kusho uLieutenant Colonel Tshisikhawe Ndou esitatimendeni.
"Kutholakale izibhamu ezingu-30 nezinkulungwane zezinhlamvu."
Obeqashe kulo muzi uthe akazi lutho ngamanye amagumbi akulo muzi njengoba engavunyelwe ukungena kuwona.
Amaphoyisa abe eseyawavula athola lezi zikhali.
Akuboshwanga muntu.
Umnikazi womuzi uphesheya kwezilwandle.
UKhomishana wamaPhoyisa uJenene uBheki Cele ushayele amaphoyisa ihlombe ngomsebenzi omuhle awenzile.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Iyagwetshwa namuhla inyanga yenhlambaComment on this story
NONTUTHUKO NGUBANE
UMNDENI wenkosikazi yenyanga eyaduma ngokuthi inomuthi owelapha ingculazi futhi yaziwa ngokuqhulula inhlamba eWorkshop, eThekwini, uthi ufisa sengathi inkantolo ingayinika isigwebo esinzima ngokulahlwa yicala lokubulala umkayo ngonyaka odlule.
UNkosinathi “Professor” Gumede (51) kulindeleke ukuthi agwetshwe namuhla eNkantolo eNkulu yaseThekwini ngecala lokubulala unkosikazi wakhe, uNkk Lindiwe Gumede (47).
Ijaji uFikile Mokgotloa walahla uGumede ngecala eNkantolo yaseMgungundlovu ngalesi sehlakalo esenzeka eminyakeni eyisikhombisa edlule.
Icala lake lahoxiswa kuGumede kodwa labuye lavuka emuva kokuvela kobufakazi obusha obethulwa ngunogada wakhe obavela ukuthi wabulawa kanjani uNkk Gumede.
Isidumbu sikaNkk Gumede satholakala ezimobeni eGingindlovu sisontwe intamo sinenxeba lokudutshulwa.
UNkk Ntombikayise Mbhele, wakubo kamufi, uthe namanje kusenzima ukuthobeka amanxeba ngoba abakholwa nokuthi umuntu owangcwatshwa kwakunguye udadewabo.
“Sifuna athole isigwebo esinzima kakhulu umbulali. Udadewethu njengoba washona nje naye uGumede ubefanele yisigwebo esifanayo. Okubuhlungu kakhulu wukuthi noma inkantolo isishilo ukuthi nguye owambulala kodwa akuvelanga ukuthi kwakunguye ngempela esamngcwaba.” kusho uNkk Mbhele.
Ngokuthola kweSolezwe ngelanga longcwabo kuthiwa uGumede wanqaba ukuba umndeni kankosikazi usondele ebhokisini, wabathembisa ukuthi bazombona emathuneni. Kuthiwa sebefika kwabe sekugqitshiwe bagcina bengakwazanga ukubona isidumbu.
“Akekho umuntu ongafuni ukwazi ukuthi isihlobo sakhe sashonaphi. Besizogculiseka ukube siyambiwa isidumbu lapho afihlwa khona sibone ukuthi nguye ngempela yini.” kusho uNkk Mbhele.
UGumede wazakhela udumo ngokuthi athi ukwazi ukwelapha ingculazi. Ngaphambi kokuboshwa ubevamise ukubonakala eWorkshop, eThekwini, empongoloza ethuka inhlamba abuye “amodelise” abesifazane benqunu kubuka abantu.
Wake waqoqa imali engu-R3 000 eWorkshop wathi kunikelelwa umculi osashona uVuyo Mokoena.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izitabane zigxeka iSenzo somlingisiComment on this story
BONISWA MOHALE
SEKUQUBUKE umsindo ngesinqandi sabalingisi be-Generations njengoba izinhlangano zabathanda abobulili obufanayo bethi lo mdlalo udukisa isizwe.
Lesi sinqandi esenzeke esiqeshini sangoMsombuluko ebusuku, siphakathi kukaNoluntu (Zenande Mfenyane) noSenzo (Thami Mngqolo), ekubeni uSenzo uthandana nowesilisa (Jason) kulo mdlalo.
Izinhlangano ezehlukene zabathandana nabobulili obufanayo zithi iGenerations idukisa iyasiqeda isizwe ngalesi sinqandi ngoba umuntu othanda ubulili obufanayo ngeke ashintshe esikhaleni abe nemizwa yobunye ubulili.
Okususe wonke lo msindo yisinqandi esivuthayo abashayane ngaso njengoba uSenzo ubeyocela ukududuzwa “ngumngani” wakhe uNoluntu.
UNoluntu umzwelile waze wamgona emtshela ukuthi konke kuzolunga, kwadlula umzuzwana base bedumelana.
Ngemuva kwalesi siqephu kube nokwehluka kwemibono njengoba abanye bebethi lesi siqephu sikhombisa impilo ephilwa ngabantu bakuleli.
Abathandana nabobulili obufanayo bathe lesi siqephu sithumela umlayezo ongesiwo emphakathini ngoba abantu sebezozitshela ukuthi ayikho indaba yobutabane.
UNksz Nonhlanhla Mkhize we-Durban Lesbian & Gay Community & Health Centre uthe yize engayilandeli iGenerations kodwa uyazi ukuthi kwesinye isikhathi abantu baye baphile impilo yamanga ngoba befuna ukujabulisa imindeni.
“Bekungakuhle ukuthi abantu baxoxe ngalolu daba njengoba nawe ungifonele wangibuza ukuthi ngabe kuyenzeka yini ukuthi umuntu ashintshe angabe esaba nemizwa yabantu abanobulili obufanayo. Khona akuvamile ukwenzeka kodwa umuntu ozithola ekulesi simo usuke ebhekene nobunzima,” kusho uNksz Mkhize.
Ugqugquzele imindeni ukuba ixoxe ngezihloko ezithinta ubulili ngoba unethemba lokuthi ababhali beGenerations bafuna umphakathi ufunde okuthile kulesi siqephu.
UMnuz Anthony Waldhuisen we-Gay & Lesbian Network uthe akakholwa wukuthi owesilisa othanda umuntu onobulili obufanayo angavuka esenemizwa yowesifazane kodwa kungaba wukudideka kwesikhashana nje.
Uthe kuyenzeka ukuthi ezinye izitabane zizithole sezishada ngoba ziphoqwa yinkolo nosiko.
“USenzo mhlawumbe uqabule intombazane ngoba ebona ukuthi uyise akajabule ngobutabane bakhe. Ngiyethemba ukuthi imindeni nomphakathi izogqugquzela abantu abathandana nabobulili obufanayo ukuba baphumele obala bangabandlululwa. Wubandlululo olubenza bazithole sebephila emakhoneni sebenza izinto abangazithandi,” kusho uWaldhuisen.
Ezinkundleni zokuxhumana imibono ibihlukene bebodwa abathi sebuphelile ubutabane kwiGenerations, abanye bebegqugquzela uNoluntu ukuba aqabule uSenzo.
Imizamo yokuthola ukuphawula kubabhali beGenerations iphunzile njengoba bengayiphendulanga imibuzo abathunyelelwe yona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Badinwe bagana unwabu kudedelwa umsolwa
2013-01-02 13:02
Cape Town - Umphakathi waseParkwood, eKapa, uvuke umbhejazana ufuna ukudla ngamazinyo indoda ededelwe ngebheyili, nengumsolwa ekunyamalaleni kwentombazanyana eneminyaka engu-12 ubudala.
Abantu abadala nabancane bangene emgwaqeni befuna la uGerald Croudes, 62, kwathi uma bengamtholi bakhiphela isibhongo komunye umlisa mumbe oneminyaka engu-60 ubudala.
Amaphoyisa athi sekuvulwe icala lokuzama ukubulala.
Okhulumela amaphoyisa esifundazweni uLieutenant-Colonel André Traut uthi izakhamizi “zivuke zama ngezinyawo” ngemuva kokuzwa ukuthi uCroudes, unikwe ibheyili, ngoMsombuluko.
Lona usolwa ekunyamalaleni kukaJennifer Williams, 12.
UWilliams wagcina ukubonakala mhlaka-20 Disemba, ngesikhathi eya emzini kadadewabo eParkhurst Walk, khona eParkwood.
Sekutholakale isidumbu somuntu esesiqala ukonakala, okwamanje asikahlonzwa.
Umama wentombazane uRachel Williams, ukhulume nephephandaba iCape Argus, waziqhelelanisa nalokhu kuhlasela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
HARARE—
Ummeli weMelika eZimbabwe uMnumzana Bruce Wharton uthi uhulumende kumele avikele lokunanza ilungelo lenhlanganiso ezizimeleyo ukuze zenelise ukuqubeka ziphathisa uzulu.
Ekhuluma emhlanganweni owenzelwe esigodlweni sabeMelika kwele Zimbabwe emahofisini ohlangothi olubona ngobudlelwano lozulu, uWharton uthi uhulumende ulomlandu wokuvikela lezinhlanganiso eziyabe zisebenza ngokusemthethweni.
Inhlanganiso ezizimeleyo kwele Zimbabwe zikhala ngokuthi azisebenzi kakuhle ngoba uhulumende ehleli engozisolayo njalo ezihlukuluza.
Sikhululmanje amapholisa avalele umqondisi wenhlanganiso ye ZIMRIGHTS, uMnu. Okay Matshisa ngeviki esanda kwedlula ngokumayelana lomsebenzi wenhlanganiso yakhe. Abomthetho baqhubeka bemvalele bemalisa lakusicelo sakhe sokuthi ahlawule imali yesibambiso eye bail ukuze athoniswe evela ngekhaya.
Kubika intathelizindaba yeStudio 7 uMark Peter Nthambe osethulela loludaba eseHarare.
Udaba lukaMark Nthabe lommeli weMelika eZimbabwe


text:
Makuqedwe ukubulawa kwamaphoyisa - Popcru
2012-04-25 08:16
Johannesburg - Inyunyana iPolice and Prisons Civil Rights Union (Popcru) isiphumele obala yathi makuqedwe nya ngokusocongwa kwamaphoyisa nokubukeka sekuyinsakavukela kuleli.
"Sikholelwa ukuthi amaphoyisa, ojele nawomgwaqo kumele aqhube umsebenzi wawo ngaphandle kokusaba nokusatshiswa yizigelekeqe ezigcaluza emigwaqeni yethu," kusho isekela likaNobhala Jikelele uLebogang Phepheng.
UPhepeng ukusho lokhu kulandela ukubulawa kwamaphoyisa amabili omgwaqo eGoli.
Uthe bayawuhlaba impela lo mkhuba wokubulawa kwamaphoyisa eHillbrow, eGoli lisemsebenzini, nokusolakala ukuthi kwenziwe ngumshayeli wetekisi.
Iphoyisa lesibili libulawe ngoLwesibili ePimville, eSoweto lisendleleni eya emsebenzini.
- Landela
IzindabaNews24 kuTwitter
- SAPA


text:
I-FNB ikhalaza ngeStandard Bank
2012-03-23 10:01
Johannesburg - Ibhange iFirst National Bank selivule icala ngaphansi kwabaqondisi bezokukhangisa i-Advertising Standards Authority, bekhalaza ngesikhangisi sebhange iStandard Bank.
Isikhangisi sithi amakhasimende angonga imali efinyelela ku-50% ekhokhelwa yibhange.
"Ibhange iStandard Bank, limemezele ukuthi amakhasimende angonga imali efike ku-50%, kusuka ngenyanga ka-Ephreli. Bathembisa into engekho, lokhu akwamukelekile emigomweni yezokukhangisa," kusho uBernice Samuels, isikhulu sebhange iFNB.
"Akukho okuningi okuchazwa yisikhangisi. Lokhu kusenza sibe ngesedukisayo,"
kusho uSamuels.
Isikhulu esiphezulu ebhange iStandard Bank, uPeter Schlebusch, uthi bebelindele ukuthi izimbangi zabo zifake isikhalazo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Ubhushuzele nqunu encenga u-R100
2012-12-06 14:02
Johannesburg - UNyankwabe Ndzobe, 26, waseHazyview, eMpumalanga, uphoqeleke ukuthi akhumule abhushuzele emgwaqeni emini kwabha, ngoba encenge ukubolekwa imali.
UNdzobe ubedinga u-R100 efuna ukuyodlala amaphepha, ngethemba lokuthi uzowina bese ekwazi ukuthengela umndeni wakhe ukudla.
Umngani uthe angakwazi ukumboleka kuphela uma evuma ukukhumula ahambe nqunu abukwe wumphakathi, emini.
UNdzobe ukhumule wasala ngesudi yesele, ehamba ebingelela abantu ahlangana nabo, epitshoza ibanga elingu-1km, njengokusho komngani.
Akupheleli lapho, intokazi lena kuthiwe ayihambe imemeza ithi: “Ngikhangisa ngobu-Afrika!”
Lokhu kuthuse kwaphinda kwathukuthelisa abahlali.
“Noma ngabe ubefuna malini. Akumele umuntu wesifazane alahle isithunzi sakhe ngale ndlela,” kusho esinye sezakhamuzi.
UNdzobe uziphendulele ngokuthi uhluphekile futhi akekho ozimisele ukubasiza.
“Akekho umuntu onendaba nathi. Angibulalanga muntu, ngisebenzise umzimba wami ukuthola imali. Bekumele ngithenge ukudla.”
Umngani usekhiphe u-R50, usazophinda akhiphe omunye futhi, njengokwesethembiso, kusho uNdzobe.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
UMorsi ushiye ikomkhulu
2012-12-05 07:30
Cairo - Amaphoyisa ase-Egypt abebhekene nengwadla yokulawula izinkulungwane zababhikishi ngaphandle kwekomkhulu lapho kuhlala khona uMengameli Mohamed Morsi.
Lokhu kudale ukuthi uMorsi aphume ngesamagundane, kusho imithombo esebenza eHhovisi likaMengameli.
Amaphoyisa adubule ngosisi olukhalisa unyembezi ababhikishi ababalelwa ku-10 000 abebewotha ubomvu ngesinqumo sikaMorsi sokufuna ukuvimbela ukuqhubeka kokuchitshiyelwa koMthethosisekelo omusha.
Lesi sixuku sithe lesi yisixwayiso sokugcina esibhekiswe kuMorsi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ubumnandi buyakhokhelwa - Umasipala
2013-01-08 15:01
Johannesburg - Abahleli bephathi eyabe iseNorthcliff, eGoli, bangase bakhokhe ngaphezulu kuka-R60 000 wezindleko zokuklina kanye nokulimala kwempahla, okwenzeka ziwa kuqhubeka ubumnandi, kusho abe-Eyewitness News.
Indumezulu yephathi yangosuku olwandulela unyaka omusha, iBig Mama's House 4: Wet n Wild, yacasula izakhamizi eziningi ngesikhathi kutheleka izinkulungwane zabathandi bobumnandi behambele iphathi kule ndawo.
Abayihambela babekhokha imali yokungena esukela ku- R100, kuya ku-R300.
Okhulumela iCity Parks, uJenny Moodley, uthe basazama ukuthola labo abathintekayo ekuhleleni lendumezulu.
"ICity Parks izosebenzisana namaphoyisa kaMasipala waseGoli kanye naweSAPS ukuthola abathintekayo. Bazokhokha imali ngokusebenzisa le ndawo baphinde bakhokhele izindleko zokuhlanza."
Izikhulu ngoLwesibili, bezidingida ngokumele kwenziwe mayelana nephathi.
“Sithemba ukuthi lizothi lishona sizobe sesinakho okubambekayo maqondana nemali ezokhokhwa kanye nezinyathelo ezizothathwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Makuthuthukiswe imfundo ephakeme - Nzimande
2012-12-18 14:31
Bloemfontein - Kumele linyuke inani labantu abasha abathola ithuba lokuqhuba izifundo zabo ngemuva kokuqeda u-matric, kusho uNgqongqoshe wezeMfundo ePhakeme uBlade Nzimande ngoLwesibili.
"Kumele sithuthukise umkhakha wamakolishi. Akuyona yonke intsha efuna ukufunda noma engathola ithuba lokuya enyuvesi," esho ngesikhathi kuqhubeka ingqungquthela ye-African National Congress e-University of the Free State eMangaung.
Kudingidwe imigomo ephathelene nezemfundo, phakathi kwezinye izinto, kule ngqungquthela.
UNzimande uthe kusazodingidwa kabanzi ngalolu daba ngokuhamba kwesikhathi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abawuvali umlomo ngeBafana
2013-01-28 10:03
Durban - Kuhalaliselwe iqembu lebhola lezinyawo kuleli nguhulumeni neSA Football Association (SAFA) ngemuva kokuthi iBafana Bafana ifinyelele kuma-quarter finals kowe-Africa Cup of Nations okokuqala eminyakeni engu-11.
IBafana idlale ngokulingana ngo 2-2 neMorocco eThekwini yaqeda iphezulu kuGroup A.
"Sithanda ukubonga izwe ngokungayilahli iBafana," kusho uNgqongqoshe wezemiDlalo uFikile Mbalula esitatimendeni.
"Siyinqobile impi. Abadlali beBafana bangamasosha angempela."
Umengameli weSAFA uKirsten Nematandani uthe iqembu 'libuyisele ukuziqhenya nenhlonipho' ezweni.
“Niziqophele umlando nemindeni nabangani benu," kusho uNematandani.
IBafana ibuye ngamagoli kaMay
Mahlangu noSiyabonga Sangweni.
Uthe uyathemba ukuthi iqembu lingazimisela lize lifinyelele kowamanqamu uma liqhubeka nokuzethemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isikhulu samaphoyisa kwelokudlwengula
2012-11-14 07:41
Cape Town - Kuboshwe isikhulu samaphoyisa eWestern Cape ngezinsolo zokuthi sidlwengule owesifazane ebesimgibelise emotweni yakhe, kusho i-Independent Police Investigative Directorate.
Okhulumela i-Ipid uMoses Dlamini uthe leli phoyisa libone owesifazane, 30, esendleleni eya kubo ngabo-05:00 ngeSonto ephuma ukuyovakashela umngani lase limgibelisa imoto.
Bebehlaa ngandawonye, kusho isitatimende.
Kuthiwa leli phoyisa libe selidlwengulela lo wesifzane emzini walo.
Livele enkantolo lakhishwa ngebheyili ka-R1 000, icala lahlehliselwa uDisemba 13.
- Landela
IzindabaNews24 kuTwitter
- SAPA


text:
Kuhengwe owabulala eSaudi Arabia
2013-02-12 14:02
Ritadh - Owesilisa waseSaudi Arabia ushumpulwe ikhanda ngoLwesibili esifundeni i-Aseer ngemuva kokulahlwa yicala lokubulala, kusho uMnyango wezangaPhakathi.
UMohammed al-Qahtani wadubula wabulala uMueed al-Qahtani ngesikhathi kuqubuka ingxabano.
Ukuhengwa kwalo wesilisa kubeka ku-11 inani labantu asebenikezwe isigwebo sentambo eSaudi Arabia nonyaka.
Ngo-2012, leli lizwe lahenga abantu abangu-76, ngokombiko wezibalo ze-AFP.
Kodwa iHuman Rights Watch, nezinze eMelika ithi isibalo simi ku-69.
Ukudlwengula, ukubulala, ukugqekeza kuhlonyiwe, ukushushumbisa izidakamizwa ngamanye amacala anomvuzo wokufa eSaudi Arabia.
- Landela
IzindabaNews24 kuTwitter
- Sapa - AFP


text:
I-BUSA ifuna kukhishwe isibonelelo sabangasebenzi
2012-05-22 16:27
Johannesburg - Inhlangano iBusiness Unity SA (Busa), isicele uhulumeni ukuthi aqhubeke nezinhlelo zesibonelelo sabantu abasha abangasebenzi.
"Imali yakhishwa ngumgcinimafa eminyakeni emibili edlule kuze kuzobonelelwa ngayo abantu abasha abangasebenzi," kusho isitatimende seBusa.
Uhlelo lwesibonelelo sabantu abasha abangasebenzi kuthiwa luzovula amathuba amaningi emisebenzi eyitoho
Ilinganiselwa ku-400 000 imisebenzi engase idaleke, kusho iBusa.
IBusa ithi amabhizinisi asathuthuka azokwazi ukuba yingxenye enkulu yaloluhlelo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Imuli yeqhawe lesizwe, uMnu. Josiah Tongogara owayekhokhela ibutho le Zanla isidabuke phakathi okube sobala nahla emkhosini wokukhumbula umuyi eHarare namhla.
Abanye abemuli ka Tongogara babikwa bebengekho kulumkhosi okhokhelwwe ngu Bishop Chad Gandiya oweSonto ye Anglican. UTongagara wabhubha engozini yemota eMozambique ngomnyaka ka 1979.
Umphathintambo wezomvikela umnu. Emmerson Mnangagwa ubengomunye obekulumkhosi. Ngenyanga edluleyo icele leMDC elikhokhelwa nguMnu. Morgan Tsvangirai lazama ukwenza umkhosi ofanayo kodwa ngoba abanye abemuli kamuyi bala ukuthi wenziwe.
Indodakazi kamuyi, uSukai utshele iStudio 7 ukuthi kabatshelwanga ngamalungiselelo alumkhosi yikho bengayanga:
Ingxoxo loNkosazana Sukai Tongogara


text:
‘Kuyisibusiso kimina ukuba kulo mcimbi’Comment on this story
NOKUBONGWA PHENYANE
UKUFANISA nesibusiso ukuba ngumphathi wohlelo emcimbini ohlelwa yiSolezwe, Intandokazi Women’s Club, usomabhizinisi waseThekwini osezakhele igama ngokuhlela imicimbi, uNksz Zama Phakathi, weSplendid Marketing othi abesifazane abazoba khona kulo mcimbi ufuna ukubashiya nezikhuthazo ezizobasiza.
UNksz Phakathi uthe ukuhambela lo mcimbi kuye nezintokazi ezizobe zikhona ukufanisa nenhlanhla ngoba yena injongo yakhe enkulu wukukhuthaza nokunika izeluleko kwabanye abantu besifazane.
Lo mcimbi omkhulukazi ongowesibili ukuba khona kulo nyaka iphephandaba eligubha iminyaka ewu-10 laba khona, uzoba seTiger Lodge, eJozini, ngoJune-9.
UNksz Phakathi uthe abesifazane kumele bazi ukuthi uma bengena kwezamabhizinisi kufanele bazitshele ukuthi konke kuzolunga futhi osungule ibhizinisi kumele azitshele ukuthi uzophumelela.
“Ngijabule kakhulu ngokubakhona kulo mcimbi futhi ngiyabathembisa abantu besifazane ukuthi yize ngizophatha umcimbi kodwa ngizobashiya nezikhuthazo zokubamba ibhizinisi nokuthi ungalenza kanjani liphumelele,” kusho uNksz Phakathi.
Uthe yena waqala ukuzibona ukuthi angakwazi ukungena kwezamabhizinisi ngesikhathi esebenzela inkampani yakwaChamber Of Commerce lapho babelekelela abantu ukuthi bangawakhulisa kanjani amabhizinisi abo.
“Abantu babelokhu bengibuza ukuthi yini ngingaziqaleli elami ibhizinisi. Ngendlela engangizimisele ngayo nami ngagcina ngizibonile ukuthi ngempela ngingangena kulo mkhakha,” kusho yena.
Uthe ngo-2009 ube esevula leli bhizinisi analo manje injongo yalo enkulu okuwukuhlela imicimbi, ukuxhumana nabezindaba nokuhambela izindawo ezehlukene beqwashisa ngezinto ezehlukene.
Kulo mcimbi injongo enkulu wukucija abantu besifazane ngezinto ezehlukene ezithinta bona ngqo njengoba izikhulumi zisuke zibanikeza konke abangakusebenzisa.
Izikhulumi ezifana noNkk Bridget Shabalala, woMnyango wezoBulungiswa KwaZulu-Natal, Vuyi Gama, oyinxusa lakwa-Inecto, abamele Ithala nabanye basuke besabalalisa ulwazi olwahlukene olungasiza abantu besifazane.
UNksz Precious Gumede, weSolezwe, uthe bacela ukuthi abantu besifazane asebebekise izindawo zabo kulo mcimbi bakhokhe ngokushesha ukuze bangavimbeli abanye.
“Abantu asebeyibekisile indawo kumele bakhokhe ngokushesha njengoba kungenzeka ukuthi bavimbela abanye uma sebeshintshe umqondo bethi abasezi. Lokhu kungadala ukuthi abantu abebethanda ukuza bagcine ngokungezi,” kusho uNksz Gumede.
Uthe imali yokungena ngu-R150 umuntu ngamunye.
Uthe kule mali umuntu uzothola okuya ngasethunjini nomxhaka wezinto ezikhala kahle.
Abafuna imininingwane ngalo mcimbi bangashayela uNksz Sandy Xola kuSolezwe ku- 031 308 2552 kusukela ngo-9 ekuseni kuya ku-3 ntambama.
Phakathi kwabaseke lo mcimbi singabala Ithala, Hallmark, uMnyango wezoBulungiswa, Inecto neSpekko rice.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kunconywe ukuzinikela kukaMgojo emzabalazweniComment on this story
CELANI SIKHAKHANE
UMFUNDISI wamaWeseli uDkt Khoza Mgojo uchazwe njengendoda eqotho ebiwuthanda umndeni wayo yize ibizinikele ekusizeni umphakathi. Lokhu kuvezwe yindodakazi yakhe uNosipho enkonzweni yomngcwabo ebisogwini sports and leisure centre izolo.
“Ubaba ubengumuntu omnene kithina futhi ubengumyeni oqotho kumama, usenzele konke abenamandla okukwenza njengobaba ngakho besiziqhenya kakhulu ngaye,” kusho uNosipho.
Echaza uthe uyise ugulile kangangokuthi kube nezinyanga ezine ezikhombise ukuthi akusemnandi ngisho ekhaya. UMgojo ubehlushwa yizinso. Uke walaliswa eNkosi Albert Luthuli kodwa ushonele eMgungundlovu. Zonke izikhulumi bezimchaza njengomuntu obambe iqhaza elikhulu emzabalazweni wakuleli futhi owakhomba indlela kwabamabandla ekutheni bangene kwezombusazwe balwe nobandlululo.
UMfu Mvume Dandala obesondelene noMgojo uthe kubekhona izikhathi lapho uMgojo ebemcela ukuthi abhale ngomlando wakhe wokufa kodwa wanqaba kanti ubengazi ukuthi usezoshona.
Ngaphandle kwalokho uphinde wanconywa ngeqhaza lakhe lokulwela abantu abadala ukuthi kumele kuphele ukuthi bahole uma sebeneminyaka engu 65 kodwa abafane nabesifazane bahole beno-60.
UMgojo ubehola ithimba lezifundiswa ezafunda eNdaleni College of Education eyavalwa esemkhankasweni wokuthi ivuselelwe ibe yisikhungo sokuqeqesha ngamakhono.
Abaholi bamabandla bancome neqhaza lakhe ngesikhathi seKhomishini yamaQiniso. Ubengesinye sezifundiswa esihlonishwayo kuleli nasemhlabeni njengoba ethole iziqu zemfundo ephakeme eMelika nakuleli.
Uphinde waba umholi womkhandlu wamabandla iSouth African Council of Churches.
Ushona nje ubesesungule nenhlangano yabadala iSenior citizen.
Ushiye emhlabeni izingane zakhe ezimbili uMxolisi nendodakazi uNosipho, umkakhe uNkk Stella uMaMbhele nabazukulu ababili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uhlelo lokunakekelwa kwezikhalo zabantuComment on this story
SIMPHIWE NGUBANE
ULAKA lwabantu oluvame ukuphelezelwa yimibhikisho enodlame selwenze uMasipala weTheku waqala uhlelo okuhloswe ngalo ukunakekela ngokushesha izikhalo zomphakathi namakhansela emphakathini futhi luqinisekise ukuthi abantu bahlinzekwa ngezidingongqangi ngokushesha.
Inhloso yokusungula lolu hlelo wukuba kuqiniswe ezokuxhumana kuphinde kucutshungulisiswe kahle futhi kuqashwe ukuthi izinqumo ezithathwe emhlanganweni weziphathimandla zikamasipala namakhansela ziyenziwa. Luzophinde lubhekisise izikhalo nezinkinga eziphakanyiswe ngamalungu omphakathi owakhele leli dolobha.
Lolu hlelo luzonciphisa isikhathi esithathwa umasipala uma uphendula izimfuno zabantu, kuqoshwe phansi zonke izikhalo zabantu ukuze zilungiswe ngokushesha izidingongqangi zomphakathi.
Ekhuluma emhlanganweni weziphathimandla eCity Hall izolo, uMnuz Sibusiso Sithole, iMenenja kaMasipala, uthe belungekho lolu hlelo lokhu obekwenza kube lukhuni satshe kubantu ukuthi bathole ukunakekelwa ngokushesha.
“Sizoba nohlaka oluzoqopha yonke imininingwane yomuntu nenkinga abhekene nayo esizoyithumela enhlokweni yomnyango olubhekiswe kuwo. Uzonikwa inombolo eqinisekisa isikhalo sakhe, ekugcineni athunyelwe impendulo ngokushesha yizinhlaka ezifanele,” usho kanje.
Ikhansela le-ANC kuWadi 57, uMnuz Thulani Khunju, uthe igcagcele esokeni ngalolu hlelo olusha ethi sekuzophela ukuhudulwa kwezinyawo kuma-call centre naseminyangweni kamasipala uma bebika ngenkinga kagesi namanzi okuphela njalo ewadini yakhe.
Uthe luzokwenza nokuthi iziphathimandla ziyilandele kuze kube sekugcineni inkinga esuke ibikiwe yaqoshwa phansi. Luzokwenza nokuthi umphakathi namakhansela athola ubulungiswa ekugcineni.
“Besiba nenkinga uma sibika ngezingqinamba zomphakathi emahhovisi kamasipala abasebenzi baseminyangweni ethile. bebevele basitshele ukuthi bazidlulisele kwabaphezulu izikhalo zethu kodwa sigcine singasizakalanga. Lolu hlelo luzokwenza abantu ukuthi basebenze ngokuzikhandla, bawukhuthalele umsebenzi wabo futhi kusheshiswe ukuhlinzekwa kwabantu ngezidingongqangi zomphakathi,” usho kanje.
Ikhansela le-DA, uMnuz Zwakele Mncwango, uthe ngamampunge ukuthi ngalokhu kuzosheshiswa izinhlelo zomphakathi, wathi uKhongolose ufuna ukuba ngondlovukayiphikiswa ngalokhu.
Uthe kabahambisani nokuqalwa kwalolu hlelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izinsolo ngokusha kwebhilidiComment on this story
MLUNGISI GUMEDE
KUSOLWA isandla semfene esehlakalweni esenzeke izolo sokusha kwekhaya labakhubazekile elidume ngokuba semba-ngweni iClaredon, elise-Albert Park, eThekwini.
Bathathu abantu abangeniswe esibhedlela kodwa babuye badedelwa ngemuva kokuhangulwa ngumlilo.
Kwenzeka lesi sigameko nje, kunomsindo okhona kuleli bhilidi njengoba abantu abahlala kulona bekhishwa nguMasipala waseThekwini uyobafaka kwenye indawo.
UNkk Emerencia Myende ohlala kuleli bhilidi uthe akazi ukuthi usinde kanjani ngoba umlilo ubusuqalile ukungena endlini abelele kuyona kodwa waphulukundlela wabaleka.
“Ngibone ikloba lomlilo selisendlini ngavuka ngabaleka,” usho kanje. Umlilo ucinywe abezicishamlilo.
Nakuba kukhulunywa ukuthi akekho oshonile kulesi sehlakalo, abantu basizwe nguThembelani Shezi noNkululeko Khoza okuyibona ababalekise abantu abakhubazekile bebehlisa ezitebhisini.
“Bekuzobhujwa ukuba besingekho ebhilidini ngoba kunabantu abahamba ngama-wheelchair kanti abanye ababoni emehlweni,” kusho uNkululeko.
Ilungu lekomiti labantu abahlala kuleli bhilidi uMnuz Zephu Kunene usole izikhulu zikamasipala waseThekwini ngalesi sehlakalo.
UKunene uthe kukhona isandla semfene kulolu daba ngoba kwenzeka lesi sigameko vele kunezinhlelo zokubakhipha kuleli bhilidi.
“AbakwaMasipala basicimele ugesi ngeledlule manje sesisebenzisa amakhandlela, ukuba ugesi ukhona ngabe asizange senzeke lesi sehlakalo,” usho kanje.
UKunene uthe umlilo uqale endlini ebinge-namuntu kodwa kushiywe ikhandlela livutha phakathi futhi kukhona ne-generator obekuhlelwa ukuthi kukhanyiswe ngayo ngoba ugesi awusekho.
Uthe izikhulu zikamasipala zibatshele ukuthi abaphathi bebhilidi i-KZN Blind Society banesikweleti sikagesi esingaphezu kuka-R600 000.
“Bekuvele kunezinhlelo zokuthi sisuswe kuleli bhilidi siyohlala kwelinye elikhona lapha edolobheni kodwa esinganeme ngesimo salo ngoba ngeke likwazi ukuhlala abantu abakhubazekile njengathi,” usho kanje.
UKunene uthe izindlu zalapho beyiswa khona azinazo izicabha nompompi bayavuza.
Okhulumela uMasipala waseThekwini uMnuz Thabo Mofokeng akazange atholakale ukuthi aphawule izolo ucingo lwakhe belukhala lungabanjwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Sizothi ukuqinisa isikwati - Baxter
2012-12-20 14:43
Johannesburg - Umqeqeshi weKaizer Chiefs uStuart Baxter useveze ukuthi leli qembu laseSoweto lizimisele ngokuqinisa iqembu uma sekuvulwe iwindi lokuthengwa nokudayiswa kwabadlali onyakeni omusha.
"Ngibheke ukuthenga kanti futhi ngizobe ngigade nemidlalo ye-Afcon," kusho uBaxter.
"Ngiyathemba ukuthi ngeke sibe khona isidingo sokuthi sithenge kakhulu, kodwa sidinga ukuqnisa amabhawodi esikwati kancane."
UBaxter uthe uzobe ekulinde ngamehlo abomvu ukubuya kwabadlali abanohlonze ku-Africa Cup of Nations (Afcon) ngoJanuwari, njengoba ukulimala kwabadlali bakhe kungase kuphazamise igiya amaKhosi ahamba ngalo kuPremiership.
"Uma kwenzeka siba nebhadi lokulimala kwabadlali ku-Afcon, lokho kungase kusiphindisele emuva," kusho uBaxter, kulandela ukuthi ezakhe ziguqise aMaZulu ngo 2-0 ngoLwesibili ebusuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-EU ihoxise uxhaso lwase-Uganda
2012-12-05 16:27
Kampala - Amazwe amaningi asentshonalanga asemise ukuhambisa usizo e-Uganda, kulandela ukukhwatshaniswa kwemali yosizo engu-$13 million, ekuthiwa yakhwatshaniswa ehhovisi likandunankulu.
I-Uganda yaziwa njengezwe elikhungethwe yinkohlakalo, lokhu kwabekwa obala nguMcwaningi maBhuku Jikelele, ngenyanga ka-Okthoba.
Kuthiwa imali elinganiselwa ku-$220 000 yasetshenziswa kufakwa uphethiloli ezinsukwini ezine, kwasetshenziswa ezinye izigidi kuthengwa izimoto ezisezingeni eliphezulu, enye imali yafakwa emabhange, ngaphansi kwamagama abantu abathile.
Imali kwabe kuwuxhaso lokulungisa izindawo ezakhahlamezeka ngesikhathi kuhlasela amasosha kaJoseph Kony.
URoberto Ridolfi oyinhloko yethimba le-European Union, elijutshwe e-Uganda, uthe baphumela obala ngokuhoxiswa koxhaso, kungaze kubukeke njengokwephula isithembiso.
ISweden, Germany, Ireland, Britain kanye neDenmark, sebevele bakumisile ukuxhasa i-Uganda, evele ithembele ku-25% woxhaso lwamanye amazwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abazali kwelokubulala usana lwabo
2013-02-01 08:32
Johannesburg - Zingase zibekwe icala lokubulala izithandani kulandela ukugunjwa kwesidumbu sosana lwazo olwalunamasonto amabili luzelwe emzini wazo eDelareyville, kusho amaphoyisa aseNorth West.
Isidumbu sengane sitholakale egcekeni ngoLwesithathu ngesikhathi amaphoyisa elunywa indlebe ngomakhelwane abebesola, kusho uSergeant Philani
Nkwalase.
"Omakhelwane babe nokusola ngesikhathi bengayiboni ingane njengoba owesifazane ebezithwele," kusho uNkwalase.
Ngesikhathi bephekwa ngemibuzo abazali, bavumile ukuthi ingane bayingcwabe egcekeni ngemuva kokushona.
Amaphoyisa atshelwe ukuthi ingane yazalwa ngoJanuwari 14 yase ishona ngeSonto ngemuva kokugula.
Isidumbu sibe sesiyagunjwa ukuze siyohlolwa.
- Landela
IzindabaNews24 kuTwitter
- SAPA


text:
Uzibulele ofeyile u-matric kathathu
2013-01-14 12:08
Johannesburg - Kube ngumzuzu onzima ngesikhathi kutholakala isidumbu sebhungu laseMmotong wa Perekisi, eLimpopo, uVictor Mabotja, 21, silenga ophahleni lwendlu ekhaya kubo.
UMabotja kukholakala ukuthi uthathe intambo wazilengisa ngesikhathi ehluleka ukwamukela ukuthi usephinde wafeyila ibanga leshumi, aselifeyile kwaze kwaba kathathu, kubika iphephandaba iThe Star.
“Niyijabulele impilo. Ngiyanithanda nonke,” kusho incwadi eshiywe ngumufi ngemuva, eyibhalele umndeni wakhe.
Lo mfundi kuthiwa ubefisa kakhulu ukuphasa umatikuletsheni wakhe, njengoba ebenephupho lokufunda enyuvesi ngelinye ilanga.
Ubephupha ngokuba nguthisha we-Maths neScience.
Umama kamufi u-Elizabeth, 59, nguye ozithele phezu kwesidumbu sendodana yakhe ,umama uthi uqale ukukhathazeka ngesikhathi ingaluphenduli ucingo futhi engayiboni lize ledlula ku-20:00.
"Ngihlangabezane nembibizane ngesikhathi ngimbona elenga," kukhala umama ngesikhathi elandisa abezindaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Abelaphi bendabuko bahambele uMandela
2013-07-24 16:20
Johannesburg - Iqeqebana labelaphi bendabuko eGauteng, bahlangane ngaphandle kwesibhedlela ekwelashelwa kuso loyo owabe enguMengameli wokuqala wenkululeko uNelson Mandela, osehlale esibhedlela izinsuku ezingu-47.
Abelaphi bashise impepho, baguqa bafafaza ugwayi phansi, becela amadlozi akwaMadiba ukuthi basindise uMandela.
Usihlalo wabelaphi uKhubane Mashele, ukhulume wacela amaqhawe omzabalaszo asalala uktih aphilise uMandela.
“Siyacela izinyanya, amakhosi kanjalo namaqhawe asalala kanye namadlozi akwaMandela ukuthi aphilise uTata,’ kusho uMashele, ekhuluma isixiTsonga.
Abaholi bendabuko baseNorth West, nabo batheleke esibhedlela iMedi-Clinic Heart Hospital, bephethe umlayezo nezimbali.
Usihlalo wendlu yamakhosi iNkosi uMadoda Zibi, uthe bafisa uTata alulame ngokushesha.
"Sithunywe yindlu yamakhosi eNorth West ukuthi size sizodlulisa lo mlayezo,” kusho uZibi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
UZille uzophawula ngomnikelo wakwaGupta
2013-01-30 12:03
Johannesburg - Umholi we-DA uHelen Zille uthi uzophendula ngokuhamba kosuku ngoLwesithathu ngombiko wephephandaba iThe New Age othi wayamukela azi kahle kamhlophe imali ukuthi iqhamuka kwabakwaGupta.
"I-DA izophendula ngokuhamba kwesikhathi ngoLwesithathu," kusho umkhulumeli wakhe uCameron Arendse.
Iphephandaba libike ukuthi uZille wathumelela u-Atul
Gupta incwadi ngomhlaka-25 Meyi 2009, embonga ngokunikelela iqembu.
Kuze kube yimanje, uZille ushaya phansi ngonyawo uthi ngeke alikhiphe igama lalowo owabanikelela ngemali, njengoba ethi banesivumelwano abasenza sokuthi lokhu kugcinwe kuyimfihlo.
Kwanalo leli phephandaba alinaso isiqinisekiso sokuthi le mali yayiphuma ku-Atul, yize incwadi yokubonga yayibhekiswe kuye.
NgoLwesibili, uZille uthe le mali bayinikelelwa ngelinye lamalungu eliyisikhulu enkampanini yakwaGupta.
Wonke lo msindo ususwe ukuthi uZille ehoxe enkulumweni yasekuseni eyabe ihlelwe yiphephandaba, ngoba ethi kubhubhudlwa imali yabakhokhi bentela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ubhekwe ngabomvu uJill Scott ku-CTIJF
2013-01-30 12:03
Cape Town – Umculi oseke wahlabana nezindondo zamaGrammy nophinde alingise abhale namaculo, uJill Scott kulindeleke ukuthi anandise koweCape Town International Jazz Festival, kusho abagqugquzeli balo mcimbi i-espAfrika.
UScott, nowahoxa kulo mcimbi ngonyaka odlule ngenxa yokuthi wayeqopha ifilimu, uzobe enandisa eKippies Main Stage.
Lo mcimbi uzobe useCape
Town International Convention Centre (CTICC) ngomhlaka-4 no-5 e-Ephreli.
Kuzobe kungunyaka ka-14 lo mcimbi oheha abathandi be-jazz umhlaba wonke wenzeka.
Kuzobe kunabaculi ababalelwa ku-40 abaphuma emazweni angu-12 ahlukene.
Abanye abazobe beshiyelana inkundla kulo mcimbi kubalwa iBrand New Heavies (UK), Chano Domínguez (Spain), Gregory Porter (Melika), Jack DeJohnette Trio behambisana noRavi Coltrane noMatt Garrison (Melika), Robert Glasper Experiment (Melika), abesifazane bakuleli babandakanya uThandiswa Mazwai, Auriol Hays, Claire Phillips noPu2ma.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Channel24


text:
Uzohlawulwa owashonelwa yingane ebeletha
2012-08-31 12:02
Johannesburg - UMnyango wezeMpilo eGauteng usuphoqeleke ukuthi uhlawule umama osemncane imali engu-R1.4 million ngemuva kokuthi kube khona okungahambi kahle ngesikhathi ebeletha waze washonelwa yingane.
Umama wengane wacela ukuthi ahlizwe nokho odokotelsa banqaba, kwathi kulunguza ikhanda lengane, baliphushela phakathi ngesikhathi sekucaca ukuthi angeke akwazi ukuzibelethela.
Iphephandaba iPretoria News libike ukuthi lona wesifazane eligodliwe igama lakhe, uzohlawulwa ngo-R560 500 kuthi umyeni wakhe athole-R115 000.
Lokhu kwenzeka ngoMashi 2003, owesifazane esaneminyaka engu-23 ubudala - kuze kube manje kuthiwa akakaxoli ngalesi sehlo.
Inkantolo itshelwe ukuthi lona uke wazama ukuzibulala ngenyanga kaMashi, kunqunywe ukuthi agcinwe esibhedlela sabagula ngenqgondo kuze ezothola ukwelashwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UNematandani uncome i-Afcon
2013-02-11 16:24
Johannesburg - Umengameli weSA Football Association uKirsten
Nematandani, usencome wonke umsebenzi oqhubeke ngesikhathi kubanjwe imidlalo ye-2013 Africa Cup of Nations, wathi konke kuhambe ngendlela.
Imidlalo idonse amasonto amathathu, yaphela ngeSonto ebusuku ngomdlalo wamanqamu obe phakathi kweNigeria neBurkina Faso, kwagcina kunqoba amaSuper Eagles ngo 1-0.
"Mayelana nokuziphatha kwabantu, izinga lemidlalo, inhlangano uqobo lwayo kanjalo nabo bonke abanye ababe yingcenye ye-Afcon, singathi konke kuhambe ngohlelo," kusho UNematandani, esitatimendeni ngoMsombuluko.
"Ubumnandi kakhulu umuzwa, ungazwakali kuleli laseNingizmu Afrika kuphela, kodwa wonke amazwe abewuzwa."
INingizimu Afrika yasingatha imidlalo yendebe yomhlaba yango-2010, yase iphinda ithola ithola ithuba lokusingatha i-Afcon, kulandela ukuqhubeka kodlame ezweni laseLibya ekuyilo ebekumele lisingathe imidlalo.
Izincomo ziqhamuke kwabeSafa, iConfederation of African Football
(Caf) kanjalo nekomidi elihlela imidlalo, noma kunjalo, abadlali bayigxeke kakhulu inkundla iMbombela Stadium, ekudlalelwe kuyo imidlalo eyisishiyagalombili, bethi ayikho sesimweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kutholakale izidumbu eDamascus
2012-12-31 12:28
Baezeh - Kutholakale izidumbu ezingu-30 ebezilimele kambi, zingabonakali ukuthi ngezobani, enhla nedolobha iDamascus, ngaseBarzeh, la khona bekuqhubeka impi.
Iingqapheli zithi bekuqhubeka impi phakathi kwamavukelambuso namasosha.
"Kutholakale izidumbu ezingu-30 esifundeni iBarzeh, bonke abashonile kukhombisa ukuthi bashaywa kanzima," kusho inhlangano iSyrian Observatory for Human Rights.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UZuma uphendule uLekota
2012-11-15 16:29
Cape Town - Kuwukuphuma esandleni ukuthi umuntu angakhuluma athi abukho ubuholi kuleli laseNingizimu Afrika, kusho uMengameli wezwe uJacob Zuma, ngesikhathi ephendula imibuzo ePhalamende, ngoLwesine.
UZuma uthe ubuholi bakuleli buhlukaniseke izigaba eziningi ezihlanganisa amaqembu ezombusazwe, uhulumeni kanjalo nabahlali, usho kanjena ephendula umholi weCongress of the People uMosiuoa Lekota, othe iNingizimu Afrika idinga ubuholi ngokushesha.
"Njengamanje izwe lisenkingeni, kunokungazinzi okuqhubekayo kanti nokungaziphathi ngendlela kwabahlali nakho kuyadloba. Abasebenzi balahlekelwa yizimpilo zabo usuku nosuku," kusho uLekota.
"Ngifuna ukubuza umbuzo Mengameli, kungani uthule, kungani singaboni ubuholi bungenelela?" kuqhuba uLekota.
UZuma uphendule wathi ubuholi akumele bukhethe iphela emasini.
"Angisazi-ke manje, akusibo yini abaholi bamaqermbu laba abagcwele lana ePhalamende, umbuzo kumele kube wukuthi laba baholi abagcwele lana babenzelani abantu abasemaqenjini abo, ababaholayo. Akumele lo mbuzo ucheme ubheke kwabathize. Ngabe akusibo ubuholi lobu? Ngabe wena awusiye umholi?" kubuza uZuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Luhambe ezinyathelweni zikaMqaliComment on this story
BAWINILE NGCOBO
UNYAZI LWEZULU, umholi wamaNazaretha ohlangothini lwaseBuhleni lwenze obese kungajwayelekile ngesikhathi kuqala uhambo lwezinkulungwane zamalungu aleli bandla olubheke entabeni iNhlangakazi izolo.
UMnuz Mduduzi Shembe, Unyazi lwezulu luhambe ibanga elide ngezinyawo, lusuka eBuhleni esigodlweni laze layofika endaweni okuthiwa iseMatsheketsheni lihola ibandla njengoba bekuqala uhambo lokuya entabeni engcwele.
Okhulumela abaseBuhleni uMnuz Thokozani Mncwabe, uthe lokhu okwenziwe uNyazi kuyinto eyayenziwa nguMqali weNdlela, umholi wokuqala wakwaShembe.
“Uvusa okukaMqali weNdlela, uShembe wokuqala. Usezihambele zonke izindawo, kubuye umsunguli webandla,” kusho uMncwabe.
Uthe lolu hambo lwabo olokubuyisa ama-Afrika, lufana nolukaMose ekhipha abantwana bakwa-Israel eGibhithe ebayisa ezweni lesethembiso.
UMncwabe uthe sekuphume iNkanyamba njengoba uNyazi luqale lolu hambo nebandla izolo.
“Uma kuzophuma umuntu omdala, izingane ziqale zibhule amazolo. Sebesibhulele amazolo,” kusho uMncwabe.
Uthe abantu bayoze bafike entabeni ngoLwesibili ekuseni bese kuba nemigubho khona entabeni kanti bazokwehla ngoMsombu-luko ozayo.
Lolu hambo luqalwe uhlangothi lwaseku-Phakameni, kwalandela iThembe-zinhle, kweza abaseGinyezi-nye njengoba sekuwuhla-ngothi lwaseBuhleni.
Abantu bakuleli bandla kukhona lapho bebefike bakhe khona utshani bakhe inkatha bese becosha amatshe bawathwale emakhanda.
UMncwabe uthe lokhu kuyisifungo sokuthi umuntu uyohlala endlini kaJehova.
Amalungu aleli bandla abephume ngobuningi yize ilanga belishisa likhipha umkhovu etsheni, izimoto bezishaye ujenga zibuye zime zicishwe ngenhla yesiminyaminya nokugcwala komgwaqo.
Amaphoyisa abekanisile eqaphe ezokuphepha yize awomgwaqo abengabonwa ukulawula ukuhamba kwezimoto njengoba bekubonakala ezinye sezizakhele eminye imizila yazo zivimba eziza ngaphambili.
Izingane zesikole nabazoya emsebenzini namuhla bafike babeka amatshe nenkatha yawo endaweni ebekelwe lokhu base bephindela emuva.
UMnuz Guqukani Shazi waseZinqoleni kodwa ohlala eTehuis, ehostela, uthe ubengeke asale kuqala uhambo oluya entabeni eyingcwele yize eya emsebenzini namuhla.
“Ngifike ngashiya itshe nenkatha ngakhulekela abangasekho basekhaya, ngazikhulekela nami,” kuchaza uShazi.
Abantu baseMzinyathi naseNgonweni lapho kudlula khona abasuke beya eNhlangakazi bathole ithuba lokwenza imali njengoba bebedayisa iziphuzo nokudla okunhlobonhlobo.
Bebecela umnikelo ngisho bezophuzisa umuntu amanzi.
Imikhiqizo yaleli bandla, Ikhaya ibidayiswa nayo, iphalishi, amanzi novaselina.
UMncwabe uthe abantu bayanxuswa ukuthi bayithenge le mikhiqizo ngoba ayibizi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzozilelwa abashonile eNigeria
2012-06-04 07:54
Abuja - UMengameli waseNigeria uGoodluck Jonathan usememezele ukuthi kuzozilwa izinsuku ezintathu kusukela ngeSonto, kuzilelwe abantu abangu-153 abashone kuphahlazeka ibhanoyi enhlokodolobha iLagos.
UJonathan ukhulume ngeSonto wathi izwe lonke liyakhalisana nemindeni eshonelwe, kusho isitatimende.
"UMengameli uJonathan, uhlehlise yonke imihlangano ekade ezokuba nayo, uthe abahlali bonke kumele bazile isinsuku ezintathu. Ngale kwalokhu ubiza ukuthi kwenziwe uphenyo olunzuku mayelana nengozi," Kuqhuba isitatimende.
– Landela IzindabaNews24 kuTwitter (@IzindabaNews24).


text:
Izikhukhula zibulale 5 ePhilippines
2012-08-07 10:03
Manila - Kushone okungenani abantu abayisihlanu kwathi abayisikhombisa baduka ngesikhathi izimvula ezinamandla ziqubula ukubihlika komhlaba nezikhukhula ePhilippines, kusho izikhulu.
Kushone owesilisa kwaduka abayisithupha endaweni yabadla izambane likaPondo eManila.
Abane bagwilizile kwathi oyedwa waduka ezikhukhuleni ezihlasele ezifundazweni iBulacan neBataan, kusho izikhulu zoMnyango wezokuVikela.
- Landela
IzindabaNews24 kuTwitter
- Sapa - AFP


text:
Izinkinga zomshado zivale isibhedlelaComment on this story
BAWINILE NGCOBO
Izinkinga zomshado zomsunguli wesibhedlela ebesilekelela abahaqwe yingculazi KwaNyuswa, iKhayalobomi, seziholele ekuvalweni kwesibhedlela ebesilekelela abantu abahaqwe yingculazi.
UMavatha, ohamba ngesihlalo esinamasondo, uthe ukhathazekile ngokuvalwa kwesibhedlela ebesilekelela inqwaba yabantu ngenxa yezinkinga ezibhekene naye.
Uthe ngeke angene kakhulu ezindabeni zezinkinga zomshado wakhe ngoba lokhu kuzothinta icala alihambayo njengamanje kanti akafuni ukuthi kuphazamiseke uphenyo.
UMavatha uthe iKhayalobomi linazo zonke izimfanelo zokusiza abantu abahaqwe yigciwane le sandulela ngculazi kodwa abangasakwazi ukuthola usizo ngenxa yezinkinga zakhe zasemshadweni.
“Lesi sibhedlela ngisisungule ngo-2001 ngibambisene nonkosikazi. Ngathola indawo eyayikade kuyindawo yokuphuzela kudala ngayishintsha, ngayilungisa ngayenza indawo okusizakala kuyo abantu abanegciwane lesandulela ngculazi,” kuchaza uMavatha.
Konke lokhu wayekwenza ngemali yakhe yesibonelelo sikahulumeni nenye ayeyithola kubasizi.
Uthe ubesiza abantu abangatholi ukunakekelwa emakhaya nabanye abebengenabani.
“Bekukhona amavolontiya abebagada, benzelwe ukudla bagezwe, uma umuntu elulama ephindiselwa ekhaya, uma edlula emhlabeni senze izindlela zokuthi afihlwe ngesizotha,” kusho uMavatha.
Uthe ngalo nyaka kwafika abakwaSABC 1 behamba namalungu enyunyana yothisha, iSadtu, bezonikela ngokudla nezinye izinto.
“Emuva kokuvela kwalolu daba ku-tv kwabe sekuqhamuka usizo kuhulumeni, nakwabanye bangaphandle. Kwakhiwa iKhayalobomi ngo-R9 million. Abanye abasizi banginikelela ngemibhede, imishini yokuwasha namashidi nezingubo zokulala,” kusho uMavatha.
Uthe ngo-2005 wathola ukwesekwa kwa-TotalSA abebemfakela imali yokuqhuba lesi sikhungo.
UMavatha uthe izinkinga zakhe emshadweni ziqale 2010, wazitshela ukuthi kuzoba ngcono kodwa kwanhlanga zimuka nomoya, waze wadlelwa umuzi nezimoto.
Uthe ukuvula kwakhe Ikhayalobomi kwakuyinto eyayisuka ngaphakathi kuye ethanda ukusiza abantu manje ukhathaze-kile ngoba abantu ababa-khelwe lesi sibhedlela abasatholi usizo.
Unkosikazi kaMavatha, ongeke adalulwe ngenxa yecala, uthe udaba lwesibhedlela lusezandleni zoMnyango wezeMpilo. Singase sivulwe ngoMeyi. “Izinkinga zomndeni azikaze zibe nomthelela ekuvalweni kwesibhedlela,” kuchaza unkosikazi ngamafuphi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMalema ngeke abuyele ku-ANCComment on this story
MDU NCALANE
Ebika eseMangaung
UWAYENGUMENGAMELI wophiko lwentsha owaxoshwa kwi-African National Congress kumele akhohlwe wukuthi uyoke abuyiselwe ubulungu bakhe kulo mbutho.
UMnuz Julius Malema (osesithombeni) ushaywe ngesithende yingqungquthela yalo mbutho elindeleke ukuba iphele namuhla eMangaung. Ngisho obhululu bakhe abebeyizithunywa zophiko lwentsha abazange bayithu vu indaba yakhe.
Incwadi ayithumelele uNobhala-Jikelele we-ANC, uMnuz Gwede Mantashe, enxusa ukuba ingqungquthela ibuyekeze isigwebo sakhe, nayo ishaywe indiva. Lokhu bekuyithemba lokugcina kuMalema ukuba kubuyekezwe isinqumo sokukhonjwa kwakhe indlela kuKhongolose.
UMnuz Mantashe, ukuqinisekisile izolo ntambama ukuthi incwadi kamalema ifikile. “Siyitholile incwadi kaMalema futhi ifike ngomhlaka-16 isiqalile ingqungquthela. Le ncwadi ifike ingqungquthela isiyiklamile indima ezohlakulwa. ngakho-ke besingeke sisayifaka ndawo. Udaba lwakhe futhi aluvukanga ngisho ezithunyweni ezethamele le ngqungquthela nokwenza ingaludingidi nhlobo,” kusho uMantashe, uSihlalo weKomidi ebelididiyela le ngqungquthela.
Uqhube wathi ngokomthethosisekelo we-ANC, nenqubo yokuqondiswa kobugwegwe, udaba lukaMalema lwaphela mhlazana ekhonjwa indlela.
“Ngokwenqubo yokuqondiswa ubugwegwe kwa-ANC, isinqumo esithathwe yiNational Desciplinary Committee of Appeasl (NDCA), singujuqu, ngakhoke ngeke usaphinde usibone sikhuluma indaba kaMalema,” kusho uMantashe.
IPhini likaMengameli we-ANC Youth League, osabambe isikhundla sokwengamela lolu phiko, uMnuz Ronald Lamola, uzwakalise ukunengeka kwakhe kuleli sonto ngokufaka incwadi kukaMalema.
“I-ANCYL ibingazi lutho ngodaba lwencwadi efakwe nguMalema. Sizithola siphoqeka manje ukuthi singabe sisaluphakamisa engqungqutheleni njengokwezinhlelo zethu ngoba kuyacaca ukuthi akasalwethembi uphiko njengoba lwalushilo lwathi luyameseka futhi luzoluphakamisa kule ngqungquthela lolu daba,” kusho uLamola.
UMalema ukhonjwe indlela ngasekuqaleni kwalo nyaka emuva kokuba etholwe enecala lokudicilela phansi igama lenhlangano, nokudala uqhekeko kuyona. Udaba lwakhe luqale ukushuba nyakenye kanti ngoJanuwari nonyaka ikomidi lokuqondisa ubugwegwe eliholwa nguMnuz Derrek Hanekom. lamthola enamacala lamgweba kodwa walidlulisela phambili kwi-NDCA eholwa nguMnuz Cyril Ramaphosa, nayo eyathola ukuthi isigwebo se-National Desciplinary Committee sasishaya emhlolweni, yase imkhomba indlela. Abaholi ayethweswe nabo amacala balolu phiko okwakunguNobhala-Jikelele walo, uSindiso Magaqa, nowayengumkhulumeli walo, uFloyd Shivambu, IPhini likaNobhala-Jikelele, uKenoetswe Masenogi, nabanye bona ubulungu babo bamiswa unyaka owodwa umuntu ngamunye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umsakazi obedumile okwamagama uSam Sibanda akasekho. USibanda ubhubhe ngeSonto ekuseni emzini wakhe eUnit N eChitungwiza ngomkhuhlane weHypertension oweBP. USibanda ubikwa eke watshaywa yistroke ngomnyaka ka2004 eyamtshiya ingalo yakhe yesandla senxele singasasebenzi kakuhle. USammieboy njengoba wayesaziwa usebenzele umsakazo weZimbabwe Broadcasting Corporation kuRadio 2 kusukisela ngo1975 ngesikhathi sombuso wabamhlophe njalo ubikwa ube khona emsebenzini ngomgqibelo odluleyo esemoyeni ekhangelelwe ukuzasebenza khona ngeSonto kodwa umtshayeli oye ukuyamthatha wafica esebhubhile.
Phakathi kweminyaka yonke le asebenzele iZBC ube ngumuntu osebenza labanye kuhle wafundisa inengi labasakazi abangena kuZBC ngemva kwakhe umsebenzi. USam obeseleminyaka engamatshumi ayisithupha yokuzalwa ubethanda ukujabulisa uzulu emoyeni kunhlelo zakhe lasebenza labo lapho engekho emoyeni. Udume ngohlelo lokuvusa abalaleli ku”Kwayedza/Kusile” lakwezinye.
Abasebenze laye eZBC bathi imfa yakhe kayisikho kulahlekelwa kwemhuli yakoSibanda kuphela kodwa ilizwe lokhe laseZimbabwe. Utshiye umkakhe labantwana ababili kanye labazukulu. Isililo besisemzini wakhe eUnit N kodwa ngolweSibili isidumbu besikhangelelwe ukusiwa ekhaya lapho azalwa khona eZvishavane, ekhangelelwe ukubekwa ngolweSithathu.
Sithi lala ngokuthula jaha elidala Sammieboy uyifezile eyakho indima….


text:
From Community Memory
Ingqathu umdlalo odlalwa yizingane zamantombazane isikhathi esiningi kodwa nezabafana seziyawudlala manje lomdlalo. Udlalwa ngabantu abathathu noma ngaphezulu. Ingqathu yakhiwa ngohlobo lotshani olubizwa ngengongoni noma isikhonko. Kukhethwa lolutshani ngoba luqinile futhi intambo ihlala isikhathi eside. Lolutshani luyalukwa ngamantombazane uma eseqedile kubalulekile ukuthi baqale bayicwilise isikhashana emanzini abandayo ukuze iqine bese bedlala ngayo imanzi ukuze ibe nomfutho ngesikhathi beyishaya.
Njalo ngemuva kokudlala kufanele bayicwilise emanzini, ukwenzela ukuthi ihlale iqinile inganqamuki. Esinye sezizathu zokunakekelwa kwalentambo yabo ukuthi uhlobo lotshani eyenziwa ngayo alutholakali kalula futhi luqinile okuthatha isikhathi eside ukuyiluka. Lomdlalo udlalwa noma yinini uma izingane zithola isikhathi. Umuntu odlala ingqathu kufanele abe nobuciko ngoba kusuke kudlalelwa ukubona ingqwele. Ngesinye isikhathi izingane ziyahlukanisana ngamaqembu ukuze kubonakale ukuthi yiliphi elikwaziyo noma elizophumelela. Kanjalo nalabo abasuke beshaya intambo kufanele kube ngabantu abakwaziyo ukuyishaya bangasheshi ukukhathala ngoba lokho kungenza iqembu labo lihlulwe.
Kuningi izingane ezikwenzayo ukwenza lomdlalo uthakaselwe njengokucula ngesikhathi zidlala. Iculo ngalinye lihambisana nendlela onobuciko ekudlalwa ngayo. Lapha ngezansi sinamaculo asetshenziswayo uma izingane zidlala lemidlalo yazo. Amaculo abawasebenzisayo umuntu ngamunye uma esedlala ulandela iculo lize liphele kodwa ngesinye isikhathi umuntu udlala adedele omunye bashintshane iculo lize liphele. Isikhathi esiningi umuntu ungena ngayedwa entanjeni uma sekuyithuba lakhe lokudlala kodwa ziningi izinto asebezishintshile ngoba seziyakwazi nokuthi zingene entanjeni zingaphezu kwezimbili kodwa lendlela yokudlala idinga ubuciko obukhulu.
Umvakashi
Umvakash’ uyavakash’ zigangen’
Indlovukaz’ ithwel’ umqhele
Awubhekeki nokubhekeka
Hhu mekle! Mekle
Hhu mekle!
Uhelele
One, two, three helele, kulokhu kuphindaphindwa kanjalo. Kuleliculo lowo odlalayo udlala izikhathi ezintathu kuthi lapho sekuthiwa helele kufanele aphume kungene omunye ngokushintshana. KUbalulekile kulabo abashaya intambo ukuthi baqinisekise ukuthi intambo bayimise phezulu ukuze umuntu uma ephuma entanjeni angakhubeki alimale.
Amashigoshi
One, two amashigoshi, shigoshi
One, two ama push back, push back
One, two back side, back side
One, two ama inside, inside
One, two amahlala phansi, hlala phansi
Ngesikhathi kushiwo leliculo one, two losentanjeni uyagxuma kabili uma sekuthiwa shigoshi akasagxumi intambo ishaye ezinyaweni kuye ayeqe ngobuciko bakhona, kuqhutshekwe neculo njalo uma sekufikwa lapho lishintsha khona wenza lokho okushiwo yiculo lize liphele. Ngokuhlukana kwezindawo lomdlalo uyehluka ngendlela odlalwa ngayo nangendlela amaculo abawacula ngayo.
English Summary
Skipping rope is a game played by boys and girls.
By: Nelisiwe Hlongwane


text:
Imboni yezimayini mayelule isandla - Zuma
2013-01-15 07:55
Johannesburg - Akumele iqhubeke nokuba ngogombela kwesakhe imboni yezimayini kuleli njengoba yenza izindodla zenzuzo, ngaphandle kokusiza abantu bakuleli, kusho uMengameli Jacob Zuma ngoMsombuluko.
Yize le mboni ilisize kakhulu izwe, kepha inamaphutha amaningi.
“Abantu bayohlale benokuthuka uma sithi makube noshintsho.
“Le mboni akumele yenze inzuzo eningi ngaphandle kokusiza abantu bakuleli. Uma ingakwazi ukufaka isandla emnothweni wezwe, lokho kuyinkinga enkulu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Belingathembi muntu ikhansela elibulewe
2012-10-15 08:31
Durban - Ikhansela leNkatha Freedom Party elibulewe, uThemba Xulu, 39, kuthiwa ubevele engathembi muntu, ngisho abaqaphi bakhe imbala, ethi bazomjikela, kubika iSunday Tribune.
Abantu abasondelene noXulu baqinisekisa ngokuthi ubengabathandisisi abantu angabazi.
Lokhu kufakazeleka ngokuthi yize ebazi ukuthi impilo yakhe isengozini, kodwa wanqaba ukuba nabaqaphi.
UXulu wathunjwa ngabantu ababezenza amaphoyisa, isidumbu sakhe esasigugile yizinhlamvu satholakala eNanda.
Umfowabo uMduduzi uthi umndeni ushaqekile ngokubulawa komfowabo ngesihluku esinje.
“Asazi ukuthi ubani ongafuna ukubulala umuntu olunge kanje. Ubengumuntu onamancoko futhi sikujabulela ukuba naye," esho.
Ababulali bakhe abakaboshwa.
- Landela
IzindabaNews24 kuTwitter
- News24


text:
UNdebele uyiphikile eyezigqebhe
2011-10-21 10:34
Johannesburg - UNgqongqoshe woMnyango wezokuThutha uSibusiso Ndebele uyihlabile imibiko ethi wagxeka abesifazane abagqoka izigqebhe uma beyohlolelwa amalayisensi abo.
Okhulumela umnyango uLogan Maistry uthe umbiko wephephandaba ngezigqebhe ubungesilona iqiniso.
"Ungqongqoshe ebetshela izikhulu ukuthi kumele zenze umsebenzi ngendlela.
"Izikhulu akumele zinake ukuthi labo abazohlolwa bagqoke kanjani kodwa banake umsebenzi wabo kuphela."
Kucashunwa uNdebele ephephandabeni iDaily Sun ngoLwesibili, nalapho leli phephandaba lithi wathi phansi ngezigqebhe kwabesifazane abazohlolelwa ukushayela.
"Kulungile uma nithanda ukugqoka iziketi ezimfishane kodwa azingabe sezenyuka kakhulu ngelanga lokushayela ngendlela yokuthi kuphazamiseke lowo osuke ekuhlola," kucashunwa uNdebele esho, ngokwaleli phephandaba.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
'UChris Brown akaze ahlukane noKarreuche'
2012-12-21 14:36
New York - UChris Brown akamalanga uKarreuche Tran, ngokusho kukamngani kaTran, uChristina Milian, othe lona ubelokhu eyintombi yakhe yalo mculi.
Umngani wakhe omkhulu uMilian, 31, uthi uKarrueche ubelokhu eyintombi kaChris nakuba uChris phambilini wamemezela ukuthi bahlukene ngo-Okthoba.
Uma ebuzwa ngobudlelwano bomngani wakhe oneminyaka engu-23 ubudala, ohlelweni iThe Wendy Williams ngoLwesihlanu, uthe: “yazini, engikwaziyo ukuthi basathandana.”
"Yilokho nje. Ngikubona konke okushiwo ngabezindaba. Angiyinaki imininingwane yakho, kodwa ngicabanga ukuthi wonke umuntu uphila impilo yakhe ngendlela athanda ngayo. Ngicabanga ukuthi bayafanelana.”
UChris wakhipha isitatimende ngo-Okthoba odlule, evuma ukuthi bahlukene noKarrueche, isizathu wathi ufuna ukugxila ekulungiseni 'ubungani' bakhe noRihanna.
URihanna muva nje usanda kukuqinisekisa ukuthi usehlukene noChris, ngemuva kwezinyanga nje bebuyelene.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Uyaliphiksa icala uMpisane
2013-02-07 16:46
Durban - Usomabhizinisi waseThekwini uShauwn Mpisane utshele iNkantolo ebhekene namaCala ezamaBhizinisi eThekwini wathi uzowaphika wonke amacala angu-53 abhekene nawo.
Amacala kaMpisane ahlanganisa awokukhwabanisa nokuqamba amanga.
UMabongi Flora-Junior "Shauwn" Mpisane kuthiwa wathola amathenda kahulumeni ngemuva kokuhambisa imininingwano engasilo iqiniso kwabeConstruction Industry Development
Board.
Wagcina ezuza amathenda ka-R140 million.
Esitatimendeni esihanjiswe ngummeli wakhe uJimmy
Howse, ummangalelwa uthe uMbuso umthwesa amacala ngezehlakalo ezifanayo kuphela ushintsha amacala.
Uthe imali engu-R140 million wayithola ngamathenda amahlanu, ahlanganisa eka-R69 million engakaqali ukusebenza futhi engakakhokhelwa.
Uthi akukho muntu olahlekelwe ngale thenda.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umehlokaboni ngababulala imenenja
2012-06-27 10:02
Johannesburg - Isitolo sakwaSpar sesikhiphe umehlo kaboni ka-R100 000 kunoma ngubani ongasiza kutholakale izigilamkhuba ezadubula zabulala imenenja yesitolo mhlaka 10 Juni.
Isikhangisi sikhishwe ephephandabeni iBeeld ngoLwesithathu.
Ukuhlasela kwenzeka ngesikhathi izigilamkhuba zizobamba inkunzi kuSpar oseJukskei Park.
Lesi sehlakalo saqoshwa ngamakhamera eCCTV, mhla zintathu kuwona uJuni kwahlaselwa esitolo sotshwala eMelville, amaphoyisa akholwa wukuthi zombili izigameko zenziwe ngabantu ababodwa.
Isikhangisi esisephephandabeni ziveza umfanekiso wezigilamkhuba owaqoshwa ngaphambi kokuthi kudutshulwe uPaul Androliakos.
Kuyacelwa ongaba nolwazi ashayele amaphoyisa enombolweni engu-071 316 8947.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kuboshwe obesonga ngokubulala eMelika
2012-12-21 10:04
Los Angeles - Amaphoyisa e-Arizona athi abophe intombazane, 16, evele ku-internet ithi izobulala kulale uyaca esikoleni efunda kuso bese iyazibulala nayo.
Le ntombazane efunda eRed Mountain High School,
eMesa, nokuyindawo yabadla izambane likaPondo ePhoenix, kusho owamaphoyisa aseMaricopa County uJoe Arpaio
esitatimendeni.
"Le video ibonakale kuYouTube," kuqhuba lesi sitatimende.
Amaphoyisa abe esegasela ekhaya lale ntombazane, ase ayihlaba ngemibuzo kukhona abazali bayo, yase iyaboshwa ngemuva kokuvuma ukuthi iyifakile le video ku-internet.
Kwenzeka lokhu nje izwe lisashaqekile ngokubulawa kwezingane zesikole samabanga aphansi ezingu-20 nabantu abadala abayisithupha ngesonto eledlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Sidale umonakalo isishingishane ePhilippines
2012-12-04 10:04
Manila - Isishingishane esiqanjwe kwathiwa nguTyphoon Bopha, sihlasele ePhilippines ngoLwesiobili, sasiphula izihlahla nezintambo zikagesi kwathi abantu abalinganiselwa ku-40 000 baphoqeka ukuthi babaleke bayobhaca kwezinye izindawo eziphephile.
Lesi sishingishane sihlonzwe njengesikhulu kakhulu kwezike zahlasela kulelizwe kulo nyaka.
Abantu abathathu bawelwe yizihlahla kwathi oyedwa wahlaselwa yinhliziyo ngesikhathi kuhlasela uTyphoon Bopha, isimo salaba asikazeki ukuthi sinjani.
Umuntu oyedwa ubikwe kwathiwa unyamalele esiqhingini iLeyte.
"Okwamanje ababaningi abantu abalimele. Sicela kube nokusebenzisana phakathi kwabantu nabahambisi bosizo," kusho esinye sezikhulu sitshela abezindaba.
Izindiza eziyisishiyagalombili ziphoqekile ukuthi zimise uhambo lwazo, lokhu kwenze abagibeli abangu-3 000 basale bekhexile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Kuboshwe owesilisa ngelokuthumba
2012-07-11 07:27
Cape Town - Kuboshwe owesilisa ongowokudabuka eNigeria ngezinsolo zokuthumba intombazane, 16, eBellville, kusho uMkhandlu waseKapa.
Okhulumela umkhandlu uRichard Bosman uthe lo wesilisa uboshwe ngoMsombuluko emuva kokuthi belunywe indlebe ngokuthi uyathinteka ekuthunjweni kwale ntombazane yaseDurbanville.
Le ngane ihlengwe ngenyanga eyedlule eParksig Villas, eBellville, nalapho ayephoqwa khona ukuba adle izidakamizwa aphinde adayise ngomzimba.
Umsolwa, 39, uzovela eNkantolo yeMantshi yaseBellville ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HWANGE—
Izakhamizi zeHwange zithi azitholi lutho ngokwanda kwemigodi yamalahle esigabeni njengoba abanini bayo bengazihluphi ngokuthuthukisa isigaba abemba kuso kanti njalo balobandlululo lenkethabetshabi njengoba beqhatsha abantu abavela ngaphandle kweHwange kuphela.
Asengaphezu kwamatshumi amabili lanhlanu amankampani asephiwe imvumo yokwemba amalahle emangweni weHwange le Binga eminyakeni emithathu edluleyo kuphela. Phakathi kwawo, angaba mahlanu aseqalisile ukusebenza encintisana leHwange Colliery kanti lawo angakaqalisi aphakathi kokulungiselela ukuqala ukusebenza maduze.
Ubani lobani ohamba ngomgwaqo osuka koBulawayo usiya e Victoria Falls uhlangana lamakhulukhulu amaloli asuka eHwange egcwele amalahle esesiwa kwezinye izigaba zelizwe loba ngaphandle angaxolelwa uma ecabanga ukuthi labo abahlezi lapho okwenjiwa khona lumnotho bakhomba ngophakathi.
IStudio 7 ingene phakathi kwezakhamizi zeHwange idingisisa ukuthi uzulu angabe etholani njengoba amalahle la kuyiyo yodwa inotho abayiphiwa ngumdali.
Okuvele kuqala yikuthi bezwa ubuhlungu obukhulu ukubona amalahle enjiwa emanxiweni aboyisemkhulu esedlula ngomgwaqo kungela nzuzo loba imisebenzi abayitholayo.
Kubika intathelizindaba yeStudio 7 uThabang Mathebula osethulela lolu daba eseHwange.
Udaba lukaThabang Mathebula lwamalahle eHwange


text:
Uzobulalisa abantu uFacebook - Umbono
2012-09-25 14:29
Cape Town - Izikhulu zeFacebook ziyaphika ukuthi kwenzeke iphutha
kwaputshuka imilayezo (inbox) yabantu yabhaleka obala, la kungabona khona wonke
umuntu.
Abafundi bathi uma kuyiqiniso ukuthi kunokwenzeka kuputshule imilayezo yabantu
lokho kungachitha imizi yabantu kubulalise nabanye.
UPetronella Phaka uthe: Into ezokwenzeka wukuthi kuzophela imizi yabantu, thethelela Nkosi.
USthandiwe Mthethwa uthe: Sikhuluma ne sengicishe konke okuyimilayezo enginakho ngenxa yawo lawo mahlebezi, nokho angikaze ngibone milayezo yamuntu eyimfihlo.
UMazwi H Masikane uthe: Ngiyasola kuzochitheka imizi yabanye abantu.
UNhlanhla Msizazwe uthe: Lokho kumele kugwenywe ngokukhulu ukushesha ngoba kuzofa inqwaba yabantu.UNozipho Priscillia
uthe: Uma lokhu kuyiqiniso lingaduma lihambe nabantu.UQiniso Ngubane Somnandi
uthe: Into ezokwenzeka wukuthi soshawa abafazi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kwamashu
KwaMashu Township ilokishi eliseduze neTheku, eNingizimu Afrika elenzelwa abantu abamnyama.
Umlando[hlela | edit source]
Leli lokishi lizala abantu abadumile abaningi yize-ke lidume ngobugebengu. Lenzelwa abantu abamnyama nguHulumeni wobandlululo ngeminyaka yalo phela ubandlululo.
Kwathi ngonyaka ka-1994 kwabe sekuvunyelwa nabezinye izinhlanga ukuthi bakwazi ukuhlala kuleli lokishi. Ilokishi leli lakhiwe eduze kwezindawo ezifana ne-Newlands East kanye nePhoenix. Linabantu abalinganiselwa engxenyeni yesigidi (500000) uma lihlanganiswa namalokishi angomakhelwane, okuyiNtuzuma kanye ne-Inanda. Empeleni lawa malokishi uma esehlanganiswa ngokukamasipala nohulumeni abizwa nge-INK okuyigama elimele ukuthi Inanda Ntuzuma and KwaMashu.
Amalokishi Ahlobene[hlela | edit source]
- Inanda (IsiNgisi)
- Ntuzuma
- uMlazi (IsiNgisi)
- Chesterville
- Lamontville


text:
Kunendida ngesiteleka samatekisi eThekwini
2012-07-25 10:07
Durban - Amakhulu abagibeli bamatekisi basale bedinga ezindaweni ezakhalene neTheku nakhona edolobheni ngenxa yokuthi amatekisi awabonwa nangokhalo kwezinye izindawo, kubika iNewswatch.
Kube nemibiko yokuthi awekho amatekisi ePhoenix, eNanda, naseMlazi naseNewlands East.
Kuthiwa idlanzana nje labashayeli abasebenzayo enkabeni yedolobha.
Abanikazi bamatekisi nabashayeli bazibandakanye emashini ebheke eMgungundlovu.
Bakhala ngohlelo lukahulumeni lokufuna ukushaqa amatekisi abo ngaphansi kohlelo olusha i-TRT kodwa abatshelwa ngokuzohlomulisa bona.
Uthisha uZama Mzoneli, nogibela amatekisi KwaMashu, uthe ulinde isikhathi esingangehora esitobhini kodwa kungekho matekisi.
Kwezinye izindawo amatekisi kubikwa ukuthi asebenza njengenjwayelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuqiniswe ezokuphepha emayini iKusasalethu
2012-11-23 12:05
Johannesburg - Amaphoyisa kanye nonogada basemayini iKusasalethu, eCarletonville, engaphansi kwenkampani iHarmony, baqaphe ngelokhozi ukuphepha, kulandela ukubulawa kwabavukuzi ababili ababulawe kule mayini.
Umsebenzi uqhubeka ngokwejwayelekile emayini, kusho isitatimede.
Abasebenzi ababili babulewe kwathi owesithathu walimala ngesikhathi kuqubuka isehlakalo sokudubula ngoLwesine, lokhu kuhlasela kukholakala ukuthi kuhlobene nezimpi zangaphakathi ezihlanganisa izinyunyana i-Association of Mineworkers and Construction Union
(Amcu) neNational Union of Mineworkers (NUM).
“Inkampani iHarmony iyakuhlaba lokhu kubulala okungenangqondo okubukeka kuphakathi kwezinyunyana," kusho isikhulu senkampani uGraham Briggs, esitatimendeni.
Abaqashi kanye nezinyunana zombili, bebebamba izingxoxo zokuzama ukuqeda ukungaboni ngaso linye, kusukela abasebenzi bangena esitelekeni mhlaka-25 Okthoba.
UBriggs uthi inyunyana i-Amcu yafaka isicelo sokuthi kube yiyo inyunyana emele abasebenzi, kule nkampani.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Uphoxiwe KwaSwayimane uMazibuko
2013-02-05 10:03
Johannesburg - Umholi weDemocratic Alliance ePhalamende, uLindiwe Mazibuko, uvinjiwe emizamweni yakhe yokuvakashela ugogo, 82, waKwaSwayimane, KwaZulu-Natal, owadlwengulwa.
Iphephandaba iThe Times, likhiphe lo mbiko ngoLwesibili, lithi iqulu labantu abalinganiselwa ku-25, ebeliphethe izinto zokusebenza engadini livimbe uMazibuko.
Iqulu beliphethe izinto ezihlanganisa amageja, amafosholo, izimfologo, nezizenze.
Laba kuthiwe bebenika umphakathi amaphepha agqugquzela ukuthi akuxoshwe uMazibuko nabhelwe kanje: "Go die DA and your money, we don't want your help" okusho ukuthi "Hamba uyofa DA nemali yakho, asiludingi usizo lwakho".
Ikhansela le-African National Congress ewadini, uMduduzi Goba, uchaze lokhu kuvakasha kukaMazibuko wathi kuyindelelo.
Omunye usopolitiki ohlobene nogogo, unqabele abe-DA ukuthi bangene emzini kagogo.
"I-DA ayizange ifike ngesikhathi esanda kudlwengulwa ezinyangeni eziyisikhombisa ezindlule. Ngoba nakhu eseqala ukululama sebeyabuya bazomvusela amanxeba, i-DA izama ukuzokhankasa," kusho isihlobo.
UMazibuko udlulele esiteshini samaphoyisa esiseduze wafike wavula icala lokusatshiswa, evulela i-ANC.
UNobhala we-ANC esifundeni uSupa Zuma, ukuphikile ukuthi amalungu e-ANC avimbe amalungu e-DA.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ingozi yezimoto idlule nomakhelwane (7)Comment on this story
NONTUTHUKO NGUBANE
LISHONE elangoMgqibelo kumuncu kubantu baseSweetwaters, eMgungundlovu, emuva kokushona kwabantu abayisikhombisa engozini yokushayisana kwezimoto obekukhona kubo abebebuya kobuka umdlalo weBafana Bafana neCape Verde.
Isibhicongo sengozi senzeke ngakwaMpumuza, emgwaqweni waseCaluza lapho kushayisane khona i-VW Golf neVW Fox.
Kushone umnikazi wendawo yokucima ukoma iPhumies Tavern, eSweetwaters, uMnuz Malulu Mpulo (45), Mnuz Themba Mkhize (47), abebengabadlali beziginci; Mnuz Daluxolo Shange, Mnuz Skhumbuzo Zondi, Mnuz Sboniso Ndlovu (24), okuthiwa bebebuya kobuka umdlalo weBafana; uMnuz Sphamandla Sokhela noMnuz Mthobisi Sibisi.
Umshayeli wenye yezimoto, uMnuz Thabani Lushaba, ulaliswe esibhedlela nabanye ababili okuthiwa ngoSmanga noZazi abebehamba nge-V W Fox.
Sebebonke abantu abashone ezingozini zomgwaqo KwaZulu-Natal ngempelasonto bangu 18.
Imindeni elahlekelwe yizihlobo zayo engozini yaseMgungundlovu ithe ifuna incazelo egcwele ngokwenzekile.
IVW Golf ibihamba abantu abane kwashona kuyo abathathu kwasinda umshayeli.
Ngokuthola kweSolezwe labo abebehamba ngeGolf bebesendleleni bebuyela emakhaya eSweetwaters emuva kokubukela umdlalo weBafana endaweni ethile, kanti iVW Fox yona ibiphuma eSweetwaters ilayishe amalungu ebhendi abeziqeqesha.
Isolezwe livakashele imindeni ebisashaqekile ngale ngozi izolo lathola ukuthi iningi labashonile lingomakhelwane eSweetwaters.
Ugogo kamshayeli wegalofu osindile, uNkk Grace Lushaba, uthe akazi uzoyibhekelwa wubani imindeni yabashonile behamba nomzukulu wakhe kuyobukwa ibhola.
“Angazi ngizoyithini le ndaba. Okubuhlungu wukuthi abangani bakhe bonke laba akade ehamba nabo beyobuka ibhola. bekuyinto abayithandayo. Ngimficile esesibhedlela uyakhuluma kodwa akucaci kahle ukuthi le ngozi yenzeke kanjani ngempela,” kusho uNkk Lushaba.
Umndeni kaMpulo uthe umfowabo ubengaphuzi nhlobo yize ebene-tavern. into abeyikhonzile wukudlala umculo weJazz njengoba kade beqeda ukudlala nabangani bakhe esebahambisa emakhaya.
Udadewabo kaMpulo, uNksz Sthembile Mpulo, uthe ufuna ukuthola iqiniso ngale ngozi.
UNgqongqoshe wezokuThutha esifundazweni, uMnuz Willies Mchunu uthe ushaqekile ngesibalo esiphezulu sabantu abashone emgwaqweni isikhathi samaholidi sesidlulile.
“Akukholakali futhi akwamukelekile ukuthi abantu abangu-18 bashone ezingozini zomgwaqo ngezinsuku ezimbili kuphela. Emuva kokulahlekelwa ngabantu abangaphezu kuka-200 ngamaholidi ngikuthola kunzima ukuthi isifundazwe sisalahlekelwa ngabanye abantu emgwaqweni. Nginxusa bonke abasebenzisa umgwaqo ukuthi beqikelele bahloniphe nemithetho yasemigwaqweni. Siyazwelana kakhulu nemindeni elahlekelwe,”kusho uMnchunu.
UNgqongqoshe uphinde wagcizelela uukukhathazeka ngabantu abaqhubeka nokushayela bephuzile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ezinye izindaba...
Ningizimu Afrika...
Ushonele ngaphakathi emotweni yamaphoyisa owesilisa osolwa ngobugebengu otalajwe kanzima umphakathi ngemuva kokuba ezame ukubamba inkunzi emjondolo yaseKosovo eSamora Machel.
UNobhala Jikelele weCosatu uZwelinzima Vavi kulindeleke ukuba achaze ngesenzo sakhe sokuduba umhlangano wesigungu esiphezulu salo mfelandawonye obukuleli sonto.
Abafundi abangu-78 esikoleni esisePhaphadi bakhala ngokukhathala nobuhlungu besitho sangasese ngemuva kokulala nendoda emfishane enobuntu obukhulu.